Akcija Bukom protiv diktature i večeras u više gradova u Srbiji | Autonomija\nProtestna akcija je organizovana 13. veče zaredom\nStanovnici više gradova u Srbiji ponovo su se večeras u 20.05 uključili u akciju „Bukom protiv diktature“, udaranjem u šerpe, pištaljkama i puštanjem glasne muzike, i time izrazili nezadovoljstvo merama u borbi protiv epidemije korona virusa i političkim odlukama vlasti.\nProtestna akcija je organizovana 13. veče zaredom, na poziv Inicijative Ne davimo Beograd i Građanskog fronta.\nNajviše snimaka buke na društvenim mrežama podelili su Beograđani sa Vračara, Novog Beograda i Zvezdare.\nKragujevčani su sa svojih terasa i prozora u većim naseljima nekoliko minuta lupali u šerpe, zviždali i puštali glasnu muziku.\nU akciji učestvuju i građani u drugim mestima širom Srbije.


Silva produžio ugovor sa Sitijem do 2017. - Telegraf.rs\n17/09/12 | 17:19\nSilva produžio ugovor sa Sitijem do 2017.\nŠpanac u dve sezone u Mančester sitiju propustio samo pet mečeva, u prošlom prvenstvu bio najbolji asistent Premijer lige. Očekuje se da će zarađivati oko 200.000 funti nedeljno\nŠpanski fudbalski reprezentativac David Silva potpisao je danas novi petogodišnji ugovor sa Mančester sitijem i ostaće u redovima šampiona Engleske do 2017. godine.\nNa taj način prekinute su spekulacije o njegovom povratku u Španiju, u Barselonu ili Real Madrid.\n- Veoma sam srećan ovde u klubu, u gradu, okružen sam divnim ljudima i oduševljen sam što sam produžio ugovor. Prošle sezone smo osvojili Premijer ligu, a naš novi cilj je da napadnemo trofej u Ligi šampiona - izjavio je Silva.\nKako tvrde ostrvski mediji Španac bi trebalo da zarađuje oko 200.000 funti nedeljno. Ugovor je struktuiran malo neuobičajeno, 120.000 je osnovna plata, ali predviđeno je puno bonusa, tako da se očekuje da će Silvini nedeljni prihodi iznositi oko 200.000.\nSilva je u Siti stigao pre dve godine iz Valensije za 24 miliona funti. Za dve sezone propustio je samo pet utakmica u Premijer ligi, a u prethodnoj šampionskoj postigao je šest golova i bio je najbolji asistent prvenstva sa 18 dodavanja.\nZa reprezentaciju Španije odigrao je 67 utakmica i postigao 18 golova, i bio član tima koji je osvojio prvenstvo Evrope u Austriji i Švajcarskoj 2008, zatim prvenstvo sveta u Južnoj Africi 2010. i ponovo EP 2012. godine u Ukrajini i Poljskoj.


Dvoje profesora iz Srbije u konkurenciji za nagradu od 3,9 miliona dolara - Pokazivač\nDvoje profesora iz Srbije u konkurenciji za nagradu od 3,9 miliona dolara\nProfesorka harmonike i kamerne muzike u Muzičkoj školi “Kosta Manojlović” u Zemunu Danijela Rakić i profesor računarstva i informatike u Karlovačkoj gimnaziji Goran Jovišić postali su kandidati za prestižnu svetsku nagradu “Jidan” (Yidan) vrednu 3,9 miliona dolara.\nOni će biti prvi profesori iz Srbije koji će se takmičiti sa kolegama iz celog sveta za nagradu koja se dodeljuje pojedincima za izuzetna dostignuća u istraživanju i razvoju u oblasti obrazovanja. Ta čast im je pripala kao laureatima projekta Udruženja “Najbolji edukatori Srbije”.\n– Moje istraživanje bavi se sistemima životnog učenja, pismenosti za sve, nastavnicima i veštinama za rad i život u savremenom dobu. Pošto predajem akademsku harmoniku, posmatram svoje učenike od sedme do 19 godine života. S njima preživljavam svaki uspeh i neuspeh i praktično postajem produžena roditeljska ruka. To mi je bila i želja da ovim istraživanjem prikažem put jednog deteta od kada počne da svira pa sve dok ne odsvira svoj diplomski koncert. Zato sam izuzetno počastvovana što ću sa kolegom Jovišićem predstavljati našu zemlju i obrazovanje, a samim tim i našu decu – kaže ona.\nSlična osećanja gaji i njen kolega Goran Jovišić, koji se za nagradu prijavio sa temom “Primena slobodnog softvera u obrazovnim ustanovama u Srbiji”.\n– Mislim da je ovo kruna mog rada dugog 31 godinu. Oduvek sam se trudio da mi nastava bude raznolika i zanimljiva, da učenike učim raznim veštinama, da ih uključim u takozvanu četvrtu industrijsku revoluciju koja sada menja i svest i način razmišljanja, a ne samo tehnologiju – kaže Jovišić, koji je titulu najboljeg edukatora u Srbiji dobio 2015. On je jedan od osnivača i predsednik Udruženja profesora informatike Srbije. Kolege za njega kažu da ga odlikuju nesebičan i predan rad, da je odličan organizator i pokretač inovativnih i kreativnih ideja, upotrebe novih tehnologija u nastavi.\nNagradu “Jidan” ustanovio je jedan od najpoznatijih kineskih internet preduzetnika, milijarder i filantrop dr Čarls Čen Jidan, koji podržava nastavnike širom sveta čije inovacije imaju uticaj na obrazovni sistem. Dobitnici nagrade pored 3,9 miliona dolara dobijaju i funkciju “Jidan” ambasadora koji su dužni da polovinu novca ulože u dalja istraživanja za poboljšanja obrazovnog sistema u njihovoj domovini i svetu. Rezultati takmičenja za nagradu “Jidan” biće poznati u septembru ove godine.\nPrethodni tekst“Čija si” – Toše Proeski – solo & lesson cover\nSledeći tekstAtelje Dina Devića


Vladimir Tešić je rođen 23. oktobra 1965. godine u Zrenjaninu, gde je završio osnovnu i srednju školu, nakon čega je upisao Elektrotehnički fakultet u Beogradu. Godine 1993. počeo je da radi u Naftnoj industriji Srbije kao inženjer i za nekoliko godina je prošao sve instance – od tehničkog rukovodioca, direktora sektora, tehničkog direktora ogranka do izvršnog direktora ogranka. Nekoliko meseci nakon privatizacije NIS-a napustio je kompaniju i vratio se u rodni Zrenjanin. Od 2009. do 2012. godine bio je direktor u zrenjaninskom JKP „Gradska toplana“, u kojem trenutno radi na mestu pomoćnika direktora za tehničke poslove.\nU Ligu socijaldemokrata Vojvodine učlanio se 2010. godine, kako kaže, pre svega zbog toga što je u njoj prepoznao vredne, poštene i časne ljude, koji žele dobro za svoju ulicu, mesnu zajednicu, naseljeno mesto i grad u kojem žive. Napominje da su višedecenijska doslednost u programu i ciljevima Lige, zalaganje za poštovanje svih ljudskih prava i borba protiv fašizma u svakom od njegovih oblika ono zbog čega sebe naziva ponosnim ligašem.\nTešić je do jula ove godine bio potpredsednik Gradske organizacije Lige socijaldemokrata Vojvodine u Zrenjaninu, a onda je izabran za predsednika zrenjaninskog GrO LSV.\nZa sebe kaže da nije političar, već da je u politici zato što želi da pomogne da Zrenjanin bude kuća za sve, u kojoj mladi ljudi žele da ostanu i grade svoju budućnost. Zato što Zrenjaninci i Zrenjaninke zaslužuju lepši i bolji život u svom gradu. Zato što to podjednako zaslužuju i stanovnici sva 22 naseljena mesta zrenjaninske opštine.\nZa budućnost LSV u Zrenjaninu obećava beskompromisnost kada je reč o čuvanju vojvođanskih vrednosti, borbi za jednakost svih građana i građanki i veće šanse za sve. Ističe da ćemo samo tako generacijama koje dolaze u nasleđe ostaviti mesto u koje žele uvek da se vrate.\nIako je bio zaslužan za uvek tople zrenjaninske domove, kao najveći uspeh, ipak, izdvaja svoj dom. Za sebe kaže da je porodični čovek, koji ima tu sreću da je i posle više od dve decenije braka i dalje zaljubljen u svoju suprugu. Ponosan je otac dvoje dece i nada se da će uspeti u svojoj nameri da Zrenjanin postane grad koji mladim ljudima nudi perspektivu, kako bi se i oni odlučili da ostanu u njemu. Ukoliko nije na poslu – na nekoj građevinskoj iskopini, okružen radnicima i mašinama, odnosno ukoliko nije u kancelariji Lige u Zrenjaninu, gde razgovara s građanima i građankama, slobodno vreme voli da provodi s porodicom i prijateljima.


Srbija počela pregovore sa MMF-om o novom aranžmanu (VIDEO)\nBeta 5. februara 2021. 12:05\nSrbija je počela pregovore sa predstavnicima Međunarodnog monetarnog fonda (MMF) o novom aranžmanu koji verovatno neće biti finansijski već savetodavni.\nTakav je bio i prethodni aranžman Srbije i MMF-a „Instrument za koordinaciju politika“, popularan kao „čuvarkuća“ , koji je trajao dve i po godine i okončan je početkom januara.\nNovi program će, po rečima ministra finansija Siniše Malog precizirati nastavak sprovođenja strukturnih reformi, poput reforme plata u javnom sektoru, reforme javnih preduzeća, fiskalnih pravila i reforme tržišta kapitala.\nSrbija je tokom prethodnog aranžamana sa MMF-om uvela “švajcarsku formulu“ za obračun rasta penzija, odnosno u skladu sa rastom inflacije i bruto-domaćeg proizvoda, formirana je Komisija za sprovođenje kapitalnih investicija i usvojena Uredba o upravljanju kapitalnim projektima.\nU dogovoru sa MMF-om su razdvojene osnovne i sporedne delatnosti u okviru Poreske uprave, smanjen je broj organizacionih jedinica u toj upravi tako da ona efikasnije posluje, uspostavljena je jedinica u okviru Ministarstva finansija koja se bavi fiskalnim rizicima, prodat je prvi paket problematičnih potraživanja banaka u stečaju i objavljen poziv za prodaju drugog i poslednjeg paketa.\nSrbiji je potreban novi aranžman sa MMF-om kaže je Goran Radosavljević, profesor FAFA fakulteta u Beogradu.\n„U ovom trenutku Srbija nema nikakve makroekonomske nestabilnosti u smislu platnog bilansa, u smislu problema sa deviznim kursom i sličnih stvari zbog kojih bi tražila i sredstva od MMF-a. Tako da u ovom trenutku bi verovatno najprikladniji bio stend baj aranžman ili aranžman iz predrostrožnosti, koji bi faktički obezbedio da Srbija uz pomoć MMF-a održi stabilnu makroekonomsku situaciju, održi deficit na ciljanom nivou i održi neki planirani nivo rasta, što bi sve dovelo da Srbija kroz ovu krizu prodje lakše nego što se to u ovom trenutku očekuje. Svakako, Srbija će morati da se zadužuje u 2021 godini, da isplati budžetski deficit. Ukoliko imamo MMF sa naše strane i ukoliko imamo njihove pozitivne izveštaje, ta zaduživanja će verovatno biti jednostavnija i jeftinija“, smatra Radosavljević.\nOčekuje se da će pregovori o sadržaju novog aranžamana trajati dva do tri meseca, kako bi on mogao da se primeni sredinom ove godine.


Biciklisti blokirali ilegalni motorni saobraćaj na Savskom nasipu u Novom Beogradu – NovostiDana.rs\nOko 300 gradjana koji bicikl koriste kao prevozno sredstvo, blokiralo je motorni saobraćaj na Savskom nasipu na kraju Bloka 45 iz protesta jer vlasti odbijaju da spreče nelegalni saobraćaj nasipom uz reku Savu koji štiti Novi Beograd od poplava.\nUdruženje gradjana „Ulice za bicikliste“ je potom saopštilo da je „i pored brojnih incidenata sa vozačima motornih vozila, biciklistička vožnja i blokada uspešno održana, i dogovoreni su novi protesti“.\n„Biciklisti podsećaju da nadležni odbijaju da obeleže biciklističku stazu na Savskom nasipu iako je ona definisana Generalnim urbanističkim planom kao postojeća biciklistička staza“, piše u saopštenju. Udruženje ukazuje da su uprkos tome „Sekretarijata za inspekcijske poslove i nadležna vodoprivredna preduzeća ignorisali brojne prijave za nelegalni saobraćaj na Savskom nasipu“.\nBiciklisti su se popodne, u okviru redovne mesečne 86. Kritične mase, okupili na Trgu Republike i, uz obezbedjenje saobraćajne policije, odvezli se na Savski nasip da bi, kako je bilo najavljeno, „pokazali da je nasip namenjen svim građanima“.\nIzgradnja u području Savskog nasipa i saobraćaj motornih vozila po nasipu su suprotni nizu zakona, medju kojima Zakonu o vodama i Zakonu o planiranju i izgradnji.\nBiciklisti i pešaci su ugroženi saobraćajem motornih vozila po nasipu, a ugrožen je i sam nasip jer nije izgradjen da bi podneo mlotorni saobraćaj kojim se ruši njegova geotehnička stabilnost, piše u saopštenju u kojem je ukazano da zbog nezakonitog motornog saobraćaja po nasipu, dalje od Bloka 45 nije bezbedno ni hodati, trčati, šetati.\nMedju domaćinima današnje protestne vožnje su bili i „Beogradskakriticnamasa“, udruženje „Savski nasip“, Inicijativa „Ne da(vi)mo Beograd“, „99 odsto Beograd“, Turistička organizacija „IBikeBelgrade“, „Blokovi.com“, Sportsko Udruženje „AK Sava“ i Nova stranka.


Kao Brčko – Čampara predlaže “potpunu Reformu javne sigurnosti u KS” | Starmo\nNaslovnica BiH Kao Brčko – Čampara predlaže “potpunu Reformu javne sigurnosti u KS”\nKao Brčko – Čampara predlaže “potpunu Reformu javne sigurnosti u KS”\nSarajevo — Federalni ministar unutrašnjih poslova i zastupnik u Skupštini Kantona Sarajevo Aljoša Čampara zatražiće “potpunu Reformu uređenja javne sigurnosti u Kantonu Sarajevo”.\nNa sjednici Skupštine Kantona Sarajevo koja je zakazana za utorak 16. juna Čampara će podnijeti inicijativu za reformu uređenja javne sigurnosti u Kantonu Sarajevo po uzoru na Distrikt Brčko – javlja N1.\nU svom obrazloženju Čampara je naglasio da uređenje javne sigurnosti u Kantonu Sarajevo “zahtjeva neposrednu i dalekosežnu strukturalnu reformu”.\nOn smatra da bi ovakva reforma trebala “predstavljati jedan od kamena temeljaca koji će omogućiti Kantonu Sarajevo napredovanje ka svojim zasluženim društvenim i ekonomskim potencijalima”. Njom bi se proširila nezavisnosti Uprave policije Kantona Sarajevo kako bi se omogućilo profesionalnije, transparentnije i odgovornije djelovanje.\n– Policija nezavisna od nepriličnih političkih upliva je obilježje modernih i demokratskih policijskih sistema. Uprava policije Kantona Sarajevo već posjeduje cijeli opseg operativnih, logističkih i administrativnih i finansijskih mehanizama za pružanje efikasne policijske usluge građanima. Nezavisnost policije također predstavlja važan preduslov za unapređenje odgovornosti i transparentnosti koji predstavljaju sastavne komponente dobre vladavine i vladavine zakona u demokratskim sistemima – navodi Čampara.


refinarsinje Архиве - Biznis i Finansije\nHome\tTags\tPosts tagged with "refinarsinje"\nUspeh bi bio da je Srbija uštedela novac u prethodnim godinama i razdužila se\nProfesor FEFA fakulteta u Beogradu Goran Radosavljević ocenio je da je dobro što je Srbija emitovala obveznice da bi vratila deo duga u dolarima, ali da nije ostvaren nikakav spektakularan rezultat jer na međunarodnom tržištu ima kapitala u izobilju po niskim kamatnim stopama.\nOn je za Betu rekao da je to zaduženje jeftinije nego prilikom emitovanja obveznica u aprilu ove godine, ali da je teško dati precizniju ocenu, jer nisu objavljeni svi detalji te transakcije.\nSrbija je juče ponudila investitorima na Londonskoj berzi nove desetogodišnje obveznice u iznosu od 1,2 mlrd USD po prinosu od 2,35%, kuponskoj stopi od 2,125% i finalnoj kamatnoj stopi u evrima, posle realizacije hedžing transakcije, od 1,066%.\nMinistarstvo finansija je saopštilo da se Srbija, posle sedam godina pauze uspešno vratila na dolarsko tržište hartija od vrednosti radi prevremenog otkupa obveznica iz 2011. godine u američkim dolarima po stopi prinosa od 7,5%i kuponskoj stopi od 7,25%.\nZaduženje je jeftinije od zaduženja u aprilu\nSredstvima nove emisije otplaćuje se 900 mil USD obveznica emitovanih 2011. godine, od ukupno 1,6 mlrd USD koliko dospeva u septembru 2021. godine.\n– To zaduženje je jeftinije od zaduženja u aprilu po stopi prinosa od 3,37%, ali nije rezultat velikog rada Vlade već okolnosti na međunarodnom tržištu kapitala, koji nije nikad bio jeftiniji – rekao je Radosavljević.\nDodao je da je usled krize privreda stala, a da se države zadužuju da finansiranju mere oporavka, te da su referentne stope na tržištu niske i negativne. To je, kako je rekao, ključni razlog zašto Srbija, iako nema investicioni rejting, može da se zaduži pod povoljnim uslovima.\nPremije evroobveznica nekih drugih zemalja, poput Grčke, su sada, prema njegovim rečima oko 0,67%.\n– Nije takodje jasno zbog čega Srbija ne otplaćuje ceo dug iz 2012. godine već samo deo, jer prema zvaničnim izveštajima stanje duga po ovoj obveznici je 1,6 mlrd USD – rekao je Radosavljević.\nIstakao je da bi pravi uspeh bio da je Srbija uštedela novac u prethodnim godinama i razdužila se, a ne što je samo refinansirala deo duga, ali da je ipak bolje imati dug u evrima nego u dolarima i imati ga po nižoj stopi.\n25. novembra 2020. 0 komentar\nDa li ste spremni da probate opasno dobru kafu?


Lifestyle, Putovanja — By taty on December 18, 2013 2:50 pm\nOd 19. decembra švajcarska aviokompanija “Svis internešnel erlajns” uvešće liniju Ženeva – Beograd.\nNa toj liniji švajcarska kompanija će u početku leteti dva puta sedmično, utorkom i četvrtkom, navodi se na sajtu beogradskog aerodroma “Nikola Tesla”.\nPredviđeno je da “Svis” sa Aerodroma “Nikola Tesla” ka Ženevi utorkom poleće u 12 sati i 55 minuta, a četvrtkom u 14 sati i 55 minuta, dok će avioni sa ženevskog aerodroma “Koentren” u Beograd sletati 40 minuta ranije.\nPlanirano je da švajcarska aviokompanija od 12. aprila sledeće godine uvede i treći nedeljni let, koji će se obavljati svake subote.\nKako navodi beogradski aerodrom, poslednjih godina aviosaobraćaj između Srbije i Švajcarske u stalnoj je ekspanziji, a u prvih šest meseci ove godine linija ka Cirihu je najfrekventnija za beogradski aerodrom, sa više od 125.000 putnika.\nIz Beograda za Cirih lete “Svis” i “Er Srbija”, dok niskotarifna kompanija “Viz er” leti za Bazel.\nTags: aerodrom, avio kompanija, destinacija, destinacije, Letovi Beograd - Ženeva, Od 19. decembra let na liniji Ženeva – Beograd, Putovanja, Putovanje, Swiss International Air Lines\nPoznata kolumbijska pop pevačica Šakira i fudbaler Žerard Pike navodno čekaju drugo dete, piše latinoamerička štampa. Iako se ni...


Unija poslodavaca Srbije organizuje obuku "Primena Zakona o zaštiti uzbunjivača u svetlu obaveza poslodavaca", u petak, 26. jun 2015. godine, sa početkom u 10.00 časova, u Uniji poslodavaca Srbije, Stevana Markovića 8, Beograd.\n5. juna 2015. godine počela je primena Zakona o zaštiti uzbunjivača ("Sl. glasnik RS", br. 128/2014), odnosno lica koje prijavi sumnju na korupciju ili druge nezakonitosti u poslovanju. Zakonom je uređen postupak uzbunjivanja, odnosno, regulisana su prava i obaveze kako uzbunjivača, tako i poslodavaca. Zakon pruža zaštitu ne samo zaposlenima, već svim radno angažovanim licima, odnosno i licima koja obavljaju rad van radnog odnosa, ali i volonterima, pa i licima koja obavljaju određenu funkciju u Društvu.\n• Marijana Šarac, sudija Prekršajnog suda u Beogradu upućena u Ministarstvo pravde, član radne grupe za izradu Zakona o zaštiti uzbunjivača i koautor Priručnika za primenu Zakona o zaštiti uzbunjivača\n• Mirjana Martić, sudija Prekršajnog suda u Beogradu, član radne grupe za izradu Zakona o zaštiti uzbunjivača i koautor Priručnika za primenu Zakona o zaštiti uzbunjivača\nRok za prijavu je četvrtak, 25.06.2015. godine, kontakt osoba za prijavu je Aleksandra Kovačević, 011/411 41 66, a.kovacevic@poslodavci.rs.


Sud Bosne i Hercegovine izreći će sutra presudu Milanu Špiriću, optuženom za primanje dara ili drugih oblika koristi, a koji je uhapšen u akciji “Brend” koju je SIPA provela početkom prošle godine na graničnim prijelazima Bosanska Gradiška, Bosanski Šamac i Orašje.\nPrema optužnici Tužilaštva BiH, Špirić, kao vođa smjene u Carinskom referatu na graničnom prijelazu Bosanska Gradiška i Hamdija Nizandžić, kao saradnik – carinik, od prikrivenog istražitelja “Dušana” zahtjevali su i primili dar od 1.600 eura.\nNakon toga su propustili provesti odgovarajući carinski postupak prema robi koja se uvozi kako je to propisano zakonom.\nNa taj način su, navodi se u optužnici, propustili izvršiti procjenu da roba koja se uvozi ima komercijalni karakter i da kao takva može biti carinjena samo u redovnom carinskom postupku, piše Faktor.\nOptuženi Hamdija Nizandžić ranije je sa Tužilaštvom Bih sklopio sporazum o priznanju krivnje, na osnovu kojeg mu je izrečena kazna od godinu zatvora, kao i sporedna novčana kazna od 6.000 KM.\nOd njega je također oduzeto i 1.600 eura, koje su pribavili krivičnim djelom.\nPodsjetimo, u okviru akcije kodnog naziva “Brend” SIPA je prošle godine uhapsila 11 osoba, carinskih radnika na graničnim prijelazima Bosanska Gradiška, Bosanski Šamac i Orašje, a zbog sumnje da su počinili krivična djela primanja dara ili drugih oblika koristi.\nKako je tada saopćeno iz SIPA-e i Tužilaštva, oni se terete da su kao službenici Uprave za indirektno oporezivanje Bosne i Hercegovine, u cilju sticanja protupravne imovinske koristi, tražili i uzimali novac od osoba koje uvoze robe iz Republike Hrvatske u Bosnu i Hercegovinu, za što su im osumnjičeni obezbjeđivali nesmetan uvoz roba u Bosnu i Hercegovinu bez propisane carinske kontrole i stvarnog carinjenja roba.


Nikola Špirić, poslanik Saveza nezavisnih socijaldemokrata (SNSD) u Predstavničkom domu Parlamenta Bosne i Hercegovine, stavljen je na crnu listu Sjedinjenih Država zbog umiješanosti u značajnu korupciju, navedeno je u saopštenju Stejt dipartmenta (State Department).\nNavodi se da je Špirić kao "poslanik umiješan u sticanje koristi na osnovu javne korupcije, prihvatanje neprikladnih usluga u zamjenu za njegov rad kao ličnosti na javnoj poziciji sa koje se miješao u javne procese, a sve tokom mandata poslanika Predstavničkog doma".\nIz Stejt dipartmenta napominju da je odluka donesena prema članu 7031 (c) Zakon o državnom, inostranom poslovanju i srodnim programima iz 2018. godine.\nPrema ovom članu, u slučajevima kada državni sekretar SAD-a ima kredibilne podatke o umiješanosti stranih zvaničnika u obimnu korupciju ili ozbiljno kršenje ljudskih prava, takvi pojedinci, kao i članovi njihovih porodica, nisu podobni za ulazak u SAD.\nNikola Špirić smatra kako je ovo proizvod frustracija odlazeće američke ambasadorke u Bosni i Hercegovini Morin Kormak (Maureen Cormack), "koja se miješa u izborni proces kako bi navodno pomogla opoziciji u Republici Srpskoj".\n"Ništa nije slučajno s obzirom da je 25 dana do izbora i vidjećemo čiji je rukopis unutar toga", poručio je Špirić.\nNa istom tragu je i Špirićev stranački šef, Milorad Dodik, koji se takođe nalazi na crnoj listi Stejt dipartmenta, koji smatra da je Špiriću sve podmetnuto zbog branjenja stavova RS-a.\n"Njegova krivica je zato što nije prihvatio da podrži sumorni i antisrpski rad Obavještajno-bezbjednosne agencije BiH. On je podnio ostavku i nije htio da bude dio komisije koja je trebalo da legalizuje prisluškivanje funkcionera RS-a i Srbije. Radi toga mu je napakovana ovakva vrsta priče i drugog objašnjenja nema", rekao je Dodik.\nMinistar inostranih poslova BiH Igor Crnadak kaže da to ministarstvo nije imao informacije o uvođenju sankcija Špiriću, te da je za to čuo iz medija.\n"I ja sinoć to čuo. Koliko sam vidio iz medija, radi se o jednoj aktivnosti koja je provedena po posebnom američkom zakonu, koji oni koriste kada se radi o osobama upletenim u ekstremne slučajeve korupcije. Tu odluku je potpisao američki državni sekretar Majk Pompeo (Mike)", istakao je Crnadak.\nPovodom uvođenja sankcija Špiriću, oglasila se Ambasada SAD-a u BiH iz koje navode da američki državni sekretar Majk Pompeo i Ministarstvo vanjskih poslova SAD-a posjeduju vjerodostojne informacije i dokaze da je Špirić uključen u korupciju i da je ometao javne procese.\nAleksandar Trifunović, urednik portala BUKA, kaže da su svojevremeno pisali o sumnjivoj kupovini nekretnina u Beču od strane Špirića i da su za to platili odlukom suda odštetu Špiriću u iznosu od 6.000 maraka (više od 3.000 evra), a da se sada vidi da su bili u pravu.\n"Meni je krivo što su američke vlasti i američka administracija primijetili jednu takvu ogromnu korupciju u jednom liku kao što je Nikola Špirić a da to ovdašnje pravosuđe nije primijetilo", kaže Trifunović uz konstataciju da niko tada nije reagovao što su platili kaznu iako su govorili istinu.\nTrifunović: Američke vlasti su primijetile ono što nisu bosanskohercegovačke\nIvana Korajlić iz Transparency Internationala BiH kaže da se o Špirićevoj umiješanosti u korupciju govorilo već godinama, ali nije bilo nikakvog epiloga, te ističe da je tužno da druge države to moraju da primijete a ne domaće institucije.\nIz arhive RSE: Političari ne prijavljuju imovinu, kazni nema | Porastao broj super bogataša u BiH\nPrema istraživanju Centra za istraživačko novinarstvo (CIN), Nikola Špirić posjeduje značajnu imovinu, pa je tako u Banjaluci vlasnik stana od 125 kvadrata i poslovnog prostora od 110 kvadrata, vrijednih više od 200.000 evra a posjeduje i stanove u Sarajevu i Novom Sadu.\nU imovinskom kartonu iz 2014. godine, Špirić je prijavio naslijeđe, kuću i deset hektara zemljišta u Drvaru a u izjavi koju je popunio 2012. godine, napisao je da kćerka Jovana posjeduje stan u Beču, a sin stan u Beogradu.\nUštedićemo 35 miliona maraka u budžetu BiH\nSavjet ministara aktivno radi na ispunjenju uslova EU


Vesti online / Svi komentari / Dačić zagrmeo: Velike zemlje, pokažite poštovanje prema Srbiji!\nPrema analizi , najveće darodavce u prethodnoj godini imala je Socijalistička partija Srbije. Ona je među retkim strankama koje su imale podršku privrednih subjekata, pa se tako u izveštaju nalazi spisak od devet firmi koje su uplatile novac na račun SPS-a.Najveću uplatu u 2015, od 1,2 miliona dinara, izvršila je kompanija One Time d.o.o. koja je prema APR-u osnovana sredinom 2014, a te godine je prihodovala 12.000 dinara. Tu su još i Probeton, Probanat, Leon sistem i Global Solutions, koje su SPS-u donirale više stotina hiljada dinara.Sudeći prema finansijskim izveštajima, većina partija nije dobijala donacije od privrednika, već isključivo od fizičkih lica.Među 174 donatora SPS-a, 119 ih je uplatilo više od 200.000 dinara. Ipak, među donatorima stranke nema visokih partijskih funkcionera.\nMeđu najvećim donatorima socijalista su Ivan Đoković, koji je za SPS izdvojio 770.000 dinara, Aleksandra Đanković 710.000 i Darko Jevtić 700.000.Među onima koji su SPS-u dali 600.000 dinara su Ljubiša Dašić, Gojko Mićunović, Tatjana Poluševski, Slobodan Simonović, Marko Topo, dok je Spasoje Zvijer donirao 640.000.S po 500.000 dinara SPS su pomogli Veselin Bojić, Miroslav Kopanja, Živan Obrenović, Goran Radić Slavko Šurbatović, Gojko Trkulja, a Nikola Dangubić i Borislav Ratić donirali su 550.000 dinara.


DS: Nedopustivi napadi na aktiviste Inicijative mladih za ljudska prava | Autonomija\nDS: Nedopustivi napadi na aktiviste Inicijative mladih za ljudska prava\n"Stajemo u odbranu prava aktivista Inicijative za ljudska prava da i o nasilju i o zločinima govore slobodno. U ime žrtava i u ime vladavine prava"\nDemokratska stranka (DS) i Demokratska omladina najoštrije su danas osudili prebijanje aktivista Inicijative mladih za ljudska prava na tribini Srpske napredne stranke (SNS) u Beški.\n„Stojimo u odbrani prava svakog da jasnim stavom i glasnom rečju prekida ćutanje o zločinima. Nasilje uvek rađa samo još nasilja i zato stajemo u odbranu prava aktivista Inicijative za ljudska prava da i o nasilju i o zločinima govore slobodno. U ime žrtava i u ime vladavine prava“, navodi se u saopštenju DS-a.\nNa tribini SNS-a u Beški kod Inđije sinoć se dogodio incident kada su aktivisti Inicijative pre početka govora Veselin Šljivančanina, osuđenog pred Haškim tribunalom za ratne zločine, razvili transparent na kojem je pisalo „Ratni zločinci da zaćute da bi se progovorilo o žrtvama“.\nTokom tog performansa došlo je do koškanja, a okupljeni na tribini pocepali su plakate Inicijative i izacili njihove aktiviste. Anita Mitić iz Inicijative rekla da je povređeno svih devet aktivista koji su došli u Bešku, od kojih je dvoje završilo u Hitnoj pomoći.\nNovosadski DS: Incident u Beški nije ništa novo, to je stalna praksa SNS-a\nNovosadski odbor Demokratske stranke saopštio je danas da incident na jučerašnjoj tribini Srpske napredne stranke (SNS) u mestu Beška nije ništa novo u praksi te partije i podsetio da je SNS tri puta “organizovao upade” na javne skupove koje je organizovao DS.\n“Potpredsednik SNS i gradonačelnik Novog Sada Miloš Vučević čak tri puta je organizovao upade svojih saradnika i stranačkih aktivista na javne skupove koje je organizovao DS”, navodi se u saopštenju za javnost.\nDodaje se da su u septembru 2014. godine na Keju žrtava racije aktivisti SNS-a ometali konferenciju za novinare rukovodstva novosadskog odbora DS-a, zatim su u aprilu 2015. godine napali tadašnjeg predsednika DS-a Bojana Pajtića dok je u Zmaj Jovinoj ulici otvarao izložbu fotografija o istoriji DS-a, a u septembru 2015. su na Trgu slobode ponovo napali članove rukovodstva Gradskog odbora DS i sprečili ih da održe konferenciju za medije ispred Gradske kuće.\n“Nasilne akcije protiv svojih političkih neistomišljenika u centru Novog Sada Vučević je posprdno opisivao kao performanse na koje njegova stranka ima političko pravo. Nasilje prema političkim neistomišljenicima i opoziciji predstavlja jednu od osnovnih karakteristika SNS-a i ono čini deo njenog identiteta, ali i ključnu odrednicu u njenoj strategiji političkog delovanja”, ocenjuje se u saopštenju.\nDS je naveo da izbor Saše Jankovića za predsednika Srbije i pobeda demokratske i građanske Srbije na aprilskim izborima predstavljaju osnovni preduslov za smenu takve stranke sa vlasti i sudski progon vinovnika, inspiratora i nalogodavaca nasilja.


Vremenska prognoza za zimu 2017/2018\n30 октобра, 2017 webautor Bosna i Hercegovina, Crna Gora, Hrvatska, Makedonija, Slovenija, Srbija, Vremenska prognoza 0\nPosle ovakvog uglavnom prosečno toplog i vlažnog oktobra koji se još naziva i „Miholjsko leto“, sigurno se pitate kakva će biti vremenska prognoza za zimu 2019/2020 koja nas očekuje. Pokušali smo saznati kada će nam biti najhladnije prema prognozoma Hidrometeorološkog zavoda i kada bi nam moglo stići snežno ludilo.\n“Uticaj visokih temperatura tokom letnjeg perioda osetiće se mesecima koji slede, pa će tako tokom jeseni biti čak od 19 do 26 letnjih dana, dok će mraza biti najviše 14 dana. Kiša će padati umereno, a samo se u novembru očekuje više padavina u odnosu na prosek u većem delu zemlje”, stoji u izveštaju RHMZ-a, dok predviđaju maksimalnih 12 stepeni u novembru.\nProšla zima je bila izuzetno hladna sa ekstremno niskim temperatura koje su se zadržale sve do početka proleća, ove godine zima bi trebala biti nešto blaža sa srednjim temperaturama od dva do pet stepeni, a na planinama od minus tri do jedan stepen.\nMraz će se na tlu zadržati skoro dva meseca, dok će u brdsko-planinskim predelima ta brojka iznositi oko 80 dana. Kiša i sneg će padati od 32 do 42, a na planinama do 50 dana. Zato, iako blaga, ostaje daleko od rekordera među toplim zimama – 1989. godine kada je izmereno čak 26,4 stepena.\nVremenska prognoza za zimu u Srbiji, Hrvatskoj, BiH, Crnoj Gori\nPrema vremenskim prognozama Republičkog hidrometeorološkog zavoda koji je objavio dugoročnu vremensku prognozu za zimu 2019/2020, blaga i topla zima u Srbiji uz nešto manje padavina bi mogla biti ove godine. Predviđanja kažu sa svega osam do 15 ledenih dana dok će srednje maksimalna temperatura tokom zime biti 5 do 8 stepeni.\nPrema prognozi meteorologa ledena zima koja nas je zadesila prošle godine ne bi trebalo da se ponovi u predstojećoj sezoni. Oni najavljuju da će ove zime najniža temperatura biti minus šest stepeni i to na planinama. Očekuje se da će biti od 30 do 60 mraznih dana. Srednja maksimalna temperatura u toku predstojeće zime se očekuje u intervalu od pet do osam stepeni u nižim predelima, a u višim od jedan do četiri. Srednja minimalna temperatura se očekuje u intervalu od minus dva do jedan u nižim predelima, dok se u brdsko – planinskim predelima očekuje u intervalu od minus šest do minus tri stepena Celzijusa – objašnjava Ana Savović iz Nacionalnog klimatskog centra RHMZ -a. Što se tiče padavina, po prognozi ovog centra nije moguće znati tačno kada možemo očekivati sneg, ali se najvljuje da će količina padavina, u šta spada i kiša i sneg, biti prosečna.\nOvaj mesec bi mogao da bude topliji i prosečno vlažan a nekim oblastima i malo suvlji novembar. U Beogradu se očekuje maksimalne temperature biti oko 11 stepeni.\nPravo zahlađenje prema rečima stručnjaka nam stiže tek u novembru, kada će biti hladnije, ali ni blizu prošlogodišnjoj zimi. I sredinom novembra može se očekivati dosta padavina na planinama, pa skijaši ne moraju da brinu da li će biti dovoljno snega za omiljene zimske sportove. Tokom novembra se očekuje da će biti više padavina u odnosu na prosek u većem delu Srbije. Mogući broj kišnih dana je od 27 do 34, a na planinama od 36 do 40 dana.\nPočetkom decembra se očekuje i prvi sneg, ali ne bi trebalo da ga bude previše ove zime. Također tokom decembra nas čeka takođe toplije vreme od proseka. Snežni pokrivači se neće dugo zadržavati, i možemo ih očekivati tek u drugoj polovini zime.\nU prvoj polovini meseca decembra, maksimalne dnevne temperature će biti u plusu, i ići će do deset stepeni iznad nule. Ljudi koji vole zimu, njoj se najviše raduju zbog snega, međutim ove godine snežni pokrivači se neće dugo zadržavati, i možemo ih očekivati tek u drugoj polovini zime, tačnije krajem januara i tokom februara. Ovo je prema najnovijim predviđanjima renormiranog sajta za vremenske prognoze AccuWeather.\nU drugoj polovini decembra doći će do blagog pada temperature, ali će i dalje maksimalna dnevna temperatura biti iznad nule.\nOnima koji se greju na drva, ugalj, struju ili plin, ovakvo vreme doneće uštedu novca.\nDecembarska količina padavina biće u granicama višegodišnjeg proseka. Srednja maksimalna temperatura vazduha u decembru biće viša za oko 1,2 stepena. U Beogradu i okolini možemo očekivati da će temperatura biti oko 6,8 stepeni. U Beogradu i široj okolini decembarska suma padavina iznosiće oko 40 milimetara.\nJanuar i februar će biti blaži i suvlji, ali tada se može očekivati sneg.\nU januaru i februaru očekuje nas količina padavina koja će biti manja nego što je uobičajeno za ovo doba godine.\nPrva polovina meseca koji označava početak nove godine, biće uglavnom sunčan, sa dnevnim temperaturama koje će biti iznad nule. Prva polovina januara sa temperaturama koje će biti u plusu prema podacima web stranice accuweather.com\nZbog manjih troškova za grejanje i u drugoj polovini januara, novac možete da potršite na neke druge potrebe.\nSnežni pokrivač ni u ovom mesecu neće prekriti ulice gradova.\nOčekuje se blaži i prosečno vlažan januar. Srednja maksimalna temperatura vazduha u januaru biće oko 4,8 stepeni. Očekuje se da će u Beogradu i okolini pasti oko 41 milimetar padavina.\nNajavljene temperature za mesec koji je inače poznat po hladnoći, neće biti niske, tačnije minimalne temperature će biti oko pet stepeni ispod nule, a maksimalne će biti iznad nule, što je zaista neobično za ovo doba godine.\nU martu nas čekaju uobičajene padavine ali više temperature od proseka.\nU našem regionu će zima proći sa malo padavina i višim temperaturama nego što je uobičajeno, ali vreme u ostalim delovima Evrope neće biti tako blago.\nVremenska prognoza za zimu\nVremenska prognoza za zimu Bosna\nVremenska prognoza za zimu Hrvatska\nVremenska prognoza za zimu Srbija


Dragan Popović o akciji #sedamhiljada\nPoziv političarima da se priključe akciji #sedamhiljada\nVesti Autor:Jelena Stojiljković02. jul. 201512:41 > 19:07\nPoslanici i članovi vlade biće pozvani da se priključe akciji #sedamhiljada - inicijativi da se i u Beogradu simbolično obeleži 20. godišnjica genocida u Srebrnici. Akcija, čiji je cilj suprotstavljanje pokušajima da se genocid ospori, dobila je i podršku nevladinih organizacija.\nAkcija pokrenuta preko haštaga (#) na Tviteru dobila je podršku nevladinih organizacija. Kažu da nije bitno koliko će se njih pojaviti na platou Narodne skupštine, već je cilj da pokažu solidarnost.\nDirektor Centra za praktičnu politiku Dragan Popović smatra da je akcija bitna ne samo zbog solidarnosti sa žrtvama, već i zbog budućnosti.\n„Mislim da je na prvom mestu solidarnost sa žrtvama, jer solidarnost kao vrednost ovom društvu nedostaje. A druga stvar, Srbija je oglašena odgovornom zato što nije sprečila i mislim da je neophodno da se kao građani jasno odredimo prema politici koja je u to vreme vladala u Srbiji i regionu. Ta poruka je bitna ne samo zbog žrtava, ne samo zbog nas, već i budućnosti i temelja na kojima treba da se gradi ovo društvo“, izjavio je Popović.\nI uprkos ekstremnim reakcijama na pominjanje Srebrenice, ali i pretnjama koje su dolazile što organizatorima, što onima koji akciju podržavaju, nekoliko stotina ljudi je rešeno da 11. jula bude ispred Skupštine.\nBrojevi se dodeljuju od 7.000 unazad, i svi oni koji su brojeve dobili trebalo bi da se 11. jula u 11.07 okupe ispred Skupštine Srbije. Ono što bi moglo da ugrozi celu akciju jeste zabrana okupljanja ispred Skupštine tokom trajanja zasedanja.\nOpširnije u prilogu Jelene Sotirović:\nsedam hiljada akcija


Igor Milanović na klupi Novog Beograda? - Vaterpolo vesti\nPočetna » Transferi » Igor Milanović na klupi Novog Beograda?\nIgor Milanović na klupi Novog Beograda?\nJedan od najboljih igrača svih vremena, Igor Milanović, biće uskoro postavljen za trenera Novog Beograda, piše grčki portal AquaFeed24.com, a u izvor ne treba sumnjati s obzirom da jedan grčki reprezentativac, Angelos Vlahopulos, već igra za Novi Beograd, a u narednoj sezoni će mu se pridružiti još jedan saigrač iz reprezentacije, Dimitrios Skumpakis.\nDomaćin finalnog turnira Lige šampiona pre mesec dana je ostao bez trenera, pošto je Vladimir Vujasinović, nezadovoljan igrom i rezultatima, podneo ostavku. Klub je u svojim redovima pronašao prelazno rešenje, ekipu je preuzeo iskusni strateg Dejan Jovović i to je donelo dobre rezultate. Međutim, Jovović je u klubu bio zadužen prvenstveno za rad sa mlađim kategorijama, pa je uprava Novog Beograda nastavila da traži rešenje, odnosno trenera koji će moći da izvuče maksimum iz ovog sastava.\nMilanović je trenersku karijeru počeo u Partizanu, sa kojim je 2011. godine osvojio titulu prvaka Evrope. Potom je predvodio turski Galatasaraj, italijanski Pro Reko, sa kojim je takođe osvojio Ligu šampiona. Radio je zatim u Valjevu, bio je trener Crvene zvezde, ali se na kraju vratio na Banjicu, gde je vodio brigu o mlađim kategorijama.\nNovi Beograd trenutno zauzima drugo mesto u grupi A Lige šampiona, dok je u Super ligi prvi na tabeli uprkos nedavnom porazu od Crvene zvezde.


Radnički savladao Jug i plasirao se na F4 Premijer regionalne lige, pobede Novog Beograda, Zvezde i Partizana - Vaterpolo vesti\nPočetna » Domaća takmičenja » Radnički savladao Jug i plasirao se na F4 Premijer regionalne lige, pobede Novog Beograda, Zvezde i Partizana\nRadnički savladao Jug i plasirao se na F4 Premijer regionalne lige, pobede Novog Beograda, Zvezde i Partizana\nVaterpolisti Radničkog plasirali su se na finalni turnir Premijer regionalne lige, pošto su u derbiju pretposlednjeg kola pobedili dubrovački Jug rezultatom 12:10. Kragujevčani su sada na četvrtom mestu sa 24 boda, dok Jadran iz Herceg Novog ima 22, ali iz maksimalnih 12 odigranih utakmica.\nNovi Beograd je pred početak poslednjeg kola na prvom mestu sa 28 bodova, a ekipa Igora Milanovića savladala je u veoma važnoj utakmici trećeplasirani Jadran iz Splita sa sigurnih 18:13. Dubrovčani su sada na drugom mestu sa 27 bodova, dok Splićani imaju 24.\nPobede u ovom kolu upisali su i vaterpolisti Crvene zvezde i Partizana, koji sa po 18 bodova dele šesto i sedmo mesto. Crveno-beli su pobedili u Zagrebu Mladost 9:8, golom Gavrila Subotića u poslednjem napadu, a treba istaći čak 19 odbrana golmana domaćih, Jerka Jurline, koji je držao Mladost u igri. Sa druge strane, Partizan je posle velike pobede protiv Radničkog savladao i Solaris iz Šibenika sa 10:6. Remi je zabeležila ekipa Šapca, koja je vodila 7:3 protiv Primorca, ali je 14 sekundi pre kraja tim iz Kotora stigao do konačnih 8:8 i boda.\nKragujevčani su bili veoma motivisani pred ovaj meč i želeli su već danas da osiguraju mesto na finalnom turniru. Već u prvoj četvrtini domaći su poveli 3:0, a protivniku su prvi pogodak dozvolili tek 24 sekunde pre kraja perioda. Nastavio je domaćin u istom ritmu i u drugoj četvrtini, pa je u jednom trenutku imao i četiri gola prednosti (5:1), ali je na poluvreme otišao sa zalihom od tri gola (6:3).\nJug se očekivano oporavio od šoka na pauzi i sa tri vezana gola izjednačio posle tri minuta igre u nastavku (6:6), ali izabranici Uroša Stevanovića nisu dozvoljavali preokret. Odmah zatim vratili su se na „+2“, preko Nebojše Toholja i Luke Pljevančića, a tu prednost zadržali su do poslednje deonice (10:8). Četiri i po minuta pre kraja Radnički je otišao na tri gola prednosti (12:9) i praktično rešio pitanje protivnika. Međutim, tempo igre nije opadao, borba je trajala do samog kraja, a Radnički je došao do zaslužene pobede.\nNajefikasniji u pobedničkim redovima bio je Nikola Lukić sa tri gola, a pratili su ga Nemanja Stanojević i Aleksa Ukropina sa po dva. Na drugoj strani prednjačio je levoruki Maro Joković sa četiri pogotka.\nNovi Beograd je ostvario drugu pobedu na turniru u Zagrebu, pošto je posle Crvene zvezde savladao i splitski Jadran, trećeplasirani tim regionalnog takmičenja.\nPovela je ekipa Igora Milanovića sa 2:0, golovima Dušana Mandića u prva dva minuta, a tu prednost Beograđani su održavali do kraja prve četvrtine. U drugom periodu Novi Beograd je nastavio seriju, stekao četiri gola razlike (8:4) i prednost od tri do četiri gola održavao je do kraja tog dela utakmice. Splićani su na kratko vratili, prišli su na 10:8, ali je Novi Beograd odgovorio serijom od šest golova i na kraju je rutinski priveo meč krau.\nNajefikasniji u pobedničkom timu bili se Strahinja Rašović i Radomir Drašović sa po tri gola, dok su po dva postigli Angelos Vlahopulos, Nikola Jakšić, Duško Pijetlović, Ðorđe Vučinić i Dušan Mandić. U ekipi Jadrana istakli su se Konstantin Harkov i Zvonimir Butić sa tri gola.\nMladost i Zvezda su odigrali veoma neizvesnu utakmicu, tokom koje su se često smenjivali u vođstvu. Zvezda je vodila 2:1 u prvom periodu, Mladost je preokrenula na 3:2 sredinom drugog perioda, da bi u završnici prvog poluvremena ponovo crveno-beli preokrenuli na 4:3, ali se na odmor otišlo ipak sa izjednačenih 4:4. U nastavku je bilo slično, vodila je Zvezda, zatim Mladost, pa na kraju ponovo beogradski klub, ali se u odlučujuću četvrtinu ušlo sa 7:7. Na obe strane postignut je po jedan gol i dva minuta pre kraja bilo je 8:8. Zvezda je napadala, ali nije uspevala da iskoristi odlične prilike, a na golu Mladosti briljantan je bio Jerko Jurlina, koji je na kraju imao čak 19 odbrana. Međutim, najefikasniji igrač Zvezde, Gavril Subotić, lepim lob udarcem osam sekundi pre kraja rešio je pitanje pobednika.\nPartizan je poveo 2:0 protiv Solarisa, koji je uspeo da poravna i da parira crno-belima do kraja prvog poluvremena. Potom je ekipa Miloša Korolije nanizala četiri gola i do kraja nije ispuštala tu prednost. Lazar Vićković, Nemanja Vico i Stefan Mitrović su predvodili crno-bele sa po dva gola, dok je na drugoj strani Antun Goreta postigao tri.\nŠabac ima za čim da žali, s obzirom da je protiv Primorca, posle egal igre u prvih 12 minuta, poveo najpre 5:3 na poluvremenu, a zatim je duplirao prednost i imao je vođstvo od 7:3 10 minuta pre kraja meča. Međutim, Kotorani su strpljivom igrom smanjivali zaostatak i golom Marka Mrsića 14 sekundi pre kraja došli su do boda. Kristian Šulc je prednjačio sa četiri gola kod Šapca, dok su Đorđije Stanojević i Dušan Matković po dva puta zatresli mrežu kod Primorca.\nŠabac – Primorac 8:8 (1:2, 4:1, 2:2, 1:3)\nPartizan – Solaris 10:6 (2:2, 2:1, 3:0, 3:3)\nJug – Radnički 10:12 (1:3, 2:3, 5:4, 2:2)\nJadran HN – Mornar 14:8 (4:3, 2:1, 3:1, 5:3)\nHAVK Mladost – Crvena zvezda 8:9 (1:2, 3:2, 3:3, 1:2)\nJadran Split – Novi Beograd 13:18 (3:6, 4:4, 1:5, 5:3)\nOznakePremijer regionalna vaterpolo liga 2021/2022 Vaterpolo klub Crvena zvezda Vaterpolo klub Jug Vaterpolo klub Novi Beograd Vaterpolo klub Partizan Vaterpolo klub Radnički Vaterpolo klub Šabac


ALEKSANDAR VUČIĆ UPUTIO MOLBU KRIZNOM ŠTABU: Odnosi se na plate i penzije | Novi.ba\nU TOKU AKCIJA SPAŠAVANJA: Četiri žene se izgubile, u potragu krenuo i šumar ALEKSANDAR VUČIĆ OTKRIO SVE O ODNOSU SA CRNOM GOROM: Ovo je razlog zbog kojeg...\nObjavljeno:29.11.2020 - 20:53\nPredsjednik Srbije Aleksandar Vučić obišao je radove na izgradnji nove kovid bolnice u kasarni "Rasina" na periferiji Kruševca koji bi, kako je najavio, trebalo da budu završeni do 15. decembra. On je dodao i da će do petka prvih 800 pacijenata biti smešteno u kovid bolnicu u Batajnici.\n"Nastavljamo izgradnju KCV, mnogih opštih bolnica, ovde donosimo 15 respiratora, u Beogradu će biti 250 respiratora, popunjavamo te objekte najmodernijom mogućom opremom", kazao je Vučić.\nOn je dodao i da se Srbija suočava sa bezbroj problema, da gradnja u bolnica u kratkom roku nije jednostavan zadatak, kao i da se izvodjač radova po prvi put susreće sa velikim brojem zahtjeva neophodnih za izgradnju medicinskog centra.\nPredsjednik je kazao i da će vlasti prihvatiti svaku odluku koji će Krizni štab donijeti na sutrašnjoj sjednici, ali ih je zamolio da shvate da država "mora da isplati i penzije i plate".\n"Ako zatvorimo sve u Srbiji, ne znam od čega ćemo moći bilo šta da platimo", naveo je Vučić.\nNa kritike upućene epidemiologu Predraga Kona i ostatka Kriznog štaba, Vučić je rekao da gradjani uvijek moraju da "pronadju nekog krivca", a da analiza stope mortaliteta u drugim državama ukazuje koliko su dobar posao uradili.\n"Ljudi koji pokazuju snagu i karakter obično bude nelagodu kod drugih ljudi", kazao je Vučić.


Zlatibor najposećenije turističko mesto u Srbiji – Zlatibor.News\n12/09/2016 ZlatiborNewsComments Off on Zlatibor najposećenije turističko mesto u Srbiji\nTagged leto 2016, odmor, posećenost, to zlatibor, turizam, zlatibor\nSki centar Tornik je od danas otvoren za posetioce, a ovog leta turistima će na raspolaganju biti kako već postojeći sadržaji tako i novi. Letnje radno vreme će ove godine biti od 11.00 do 17.30 časova. Posetioci koji su danas posetili Ski centar Tornik su imali priliku da besplatno isprobaju sve sadržaje koje park nudi. […]\nIzuzetno talentovani Užičanin je na Božić dogovorio sve oko prelaska iz Polimlja u Zlatibor, i tako posle Arsića, Golubovića, Jakovljevića i Petrića postao peto kvalitetno pojačanje Čajetinaca, koji na ovaj način osiguravaju prvo mesto u zoni Drina i pripremaju tim za srpskoligaške izazove. Aleksandar Rizovski (1995.godište) koji igra na poziciji ofanzivnog veznog igrača a prošao […]


Rusi vraćaju „Posejdon“ u gasnu igru - Gradjevinarstvo.rs\nRusi vraćaju „Posejdon“ u gasnu igru\n01.03.2016. | Tanjug\nKompanije „Gasprom“, „Edison“ i DEPA će do kraja godine izvršiti procenu isplativosti ulaganja u izgradnju gasovoda ispod Crnog mora.\nTo je izjavio generalni direktor „Gasproma“ Aleksej Miler na sastanku sa predsednikom Rusije Vladimirom Putinom.\n- Memorandum o proceni izvodljivosti izgradnje gasovoda od Rusije po dnu Crnog mora do trećih zemalja je potpisan u Rimu. Memorandumom je predviđeno da procena isplativosti ulaganja bude završena do kraja 2016. godine – izjavio je Miler, a prenosi ruska agencija „Tas“.\n- Naši evropski partneri i mi krećemo od projekta koji su pripremile i razvile grčke i italijanske kolege u saradnji sa francuskim, nazvan „Posejdon“, a kojim je tada bilo planirano dopremanje 12 milijardi kubnih metara azerbejdžanskog gasa od Grčke po dnu Jonskog mora do juga Italije – izjavio je Miler, dodajući da vlade Italije i Grčke podržavaju ovaj projekat.\n- Projekti izgradnje novih ruta za transport gasa do Evrope su ekonomski opravdani projekti, o čemu svedoči aktuelna rastuća tražnja – izjavio je Miler.\nRuski „Gasprom“, italijanska kompanija „Edison“ SpA i grčka DEPA potpisali su nedavno u Rimu memorandum o razumevanju za razvoj projekta izgradnje gasovoda koji bi dopremao gas iz Rusije po dnu Crnog mora preko trećih zemalja do Grčke, a potom iz Grčke u Italiju. Cilj ovog projekta je, kako je saopšteno, organizovanje južne rute za isporuke ruskog gasa u Evropu, prenosi „Tas“.\nMiler je naveo i da je „Gasprom“ prošle godine isporučio 205 milijardi kubnih metara prirodnog gasa na ruskom tržištu, što je nešto manje u odnosu na obim isporuka iz 2014. godine.


Sa preciznim profilom koji smo definisali u prethodnoj fazi u mogućnosti smo da krenemo sa traženjem odgovarajućih kandidata za Vašu kompaniju – i, jednako važno, uz pomoć naših alata možemo da identifikujemo kandidate koji se iz jednog ili drugog razloga ne uklapaju u profil. Naš humanistički pristup obezbeđuje nam da priđemo pojedincima koji su najkompetentniji za poziciju unutar Vaše kompanije uz Vaše minimalno zalaganje.\nTraženje i selekcija kandidata: Proces odlučivanja\nU ovom trenutku predstavljamo Vam uži izbor kandidata koje smo odabrali u odnosu na pitanja koja ste postavili i izazove sa kojima se suočava Vaša kompanija. Dok se Vi bliže upoznajete sa kandidatima iz užeg izbora, mi sada preuzimamo mesto u pozadini, pružajući Vam podršku u procesu dogovaranja. Između ostalog, naša podrška podrazumeva i dogovor između Vas i novozaposlenog o najboljim (ne nužno i najvišim) uslovima zaposlenja.\nTraženje i selekcija kandidata: Onboarding program


PwC: Dva-tri dana rada u kancelariji, ostalo od kuće | Nova Ekonomija\nPwC: Dva-tri dana rada u kancelariji, ostalo od kuće\nRadnici kompanije PwC u Velikoj Britaniji će svoj posao obavljati iz kancelarije dva do tri dana u nedelji, dok će ostatak posla obavljati iz svojih domova, čak i nakon završetka pandemije, piše Fajnenšal tajms.\nDo promena dolazi u trenucima kada se kompanije za finansijske i profesionalne usluge suočavaju sa trajnim uticajem pandemije na svoje radne modele.\nPwC se odlučio za "hibridni" režim rada, u pokušaju da zadrže prednosti kancelarija za obuku i saradnju bez obeshrabrivanja osoblja koje ceni fleksibilnost rada na daljinu.\nPored toga, većina zaposlenih u ovoj kompaniji radiće samo pola radnog vremena svakog petka u julu i avgustu ove godine. Ovo bi moglo postati godišnja politika ako postigne uspeh ovog leta, rekao je portparol PwC-a.\nOstale velike kompanije u Ujedinjenom Kraljevstvu još uvek nisu saopštile svoje planove za režim rada nakon pandemije, ali neke od firmi nagoveštavale su ranije da će kancelarije i dalje igrati važnu ulogu.\nJedan od rivala PwC-a, KPMG je prošlog meseca rekao da će potrošiti 44 miliona funti na tehnologiju i preuređivanje svojih kancelarija kako bi povećali prostor za sastanke osoblja.


Sudan: Ubijeno najmanje 14 demonstranata, desetine ranjene\nTanjug 18. novembra 2021. 07:42\nKARTUM – Snage bezbednosti ubile su najmanje 14 osoba i ranile još desetine njih prilikom suzbijanja protesta zbog državnog udara u Sudanu, javio je prodemokratski sindikat lekara, a prenosi Rojters.\nDemonstranti, koji su protestovali širom prestonice Kartuma i u gradovima Bahri i Omdurmanu, zahtevaju potpunu predaju nadležnosti civilnim vlastima i suđenje vođama puča od 25. oktobra.\nSnage bezbednosti ispaljivale su bojevu municiju i suzavac u sva tri grada nakon što je ranije prekinuta komunikacija mobilnim telefonima i internet, potvrdili su svedoci Rojtersu.\nDržavna televizija je saopštila da ima povređenih među demonstrantima i policijom.\nTo je bio najkrvaviji dan od protesta protiv vojnog puča od 25. oktobra, a vojska je prekinula sve komunikacije u Sudanu.\nPremijer Abdala Hamdok je trenutno u kućnom pritvoru u glavnom gradu Kartumu, a on i više od 100 drugih vladinih zvaničnika privedeni su tokom puča.\nMinistar svrgnute vlade Gibreil Ibrahim koji je prišao vojnim vlastima u Sudanu, poručio je da ističe vreme da smenjeni premijer zemlje pristane da preuzme funkciju u vladi koju vodi vojska, nakon što su najviši generali preuzeli vlast prošlog meseca.\n„Zemlja ne može da čeka večno, pa ako on ne prihvati posao, onda će ga neko drugi sigurno preuzeti“, rekao je Ibrahim, ministar finansija svrgnute vlade za AP.\nObraćajući se iz svoje kancelarije u Kartumu, Ibrahim je rekao da su pozivi nekih prodemokratskih grupa, SAD i njihovih zapadnih saveznika da vrate prelaznu vladu pre puča „nerealni.“\nPregovori su fokusirani na ubeđivanje Hamdoka da vodi tehnički kabinet koji bi preuzeo svakodnevne poslove, naglasio je Ibrahim.\nProdemokratski demonstranti izašli su u subotu na ulice Kartuma, glavnog grada Sudana kako bi izrazili protest protiv vojnog preuzimanja vlasti 25. oktobra, kada je svrgnuta tranziciona vlada i uhapšene desetine zvaničnika i političara.\n„Marš milion ljudi“, kako ga je nazvao prodemokratski pokret, dogodio se dva dana nakon što je lider vojnog puča general Abdel Fatah Burhan postavio sebe za šefa Suverenog saveta, sudanske prelazne vlade, preneo je AP.\nPremijer Abdala Hamdok je među članovima civilne vlade za koje se veruje da su ih vojnici odveli u kućni pritvor od vojnog preuzimanja vlasti 25. oktobra, a pomoćnik američkog državnog sekretara za Afriku Meri Ketrin Fi potvrdila je u utorak da se sastala sa njim tokom posete Kartumu i razgovarala o načinima da se obnovi demokratska tranzicija Sudana, navodi Rojters.\nFi se tokom trodnevne posete Sudanu sastala i sa vojnim vođom generalom Abdelom Fatahom al-Burhanom, koji je poručio, prema sudanskoj državnoj novinskoj agenciji SUNA, da su preduzeti koraci za oslobađanje političkih zatvorenika uhapšenih tokom preuzimanja vlasti, ali da se to neće primeniti na one koji se suočavaju sa krivičnim prijavama.\nAzerbejdžanski vojnik poginuo na granici s Jermenijom\nSAD: U Ambasadi SRB obeleženo 140 godina diplomatskih odnosa


Katarina Živanović (desno, foto: snimak ekrana TV N1)\n„Njima se to ne dopada, i oni pokušavaju da uguše svaku kritičku reč. Ali, nije mi jasno kako ne vide da im to ne uspeva“, rekla je Živanović u N1 Studio Live.\nOna je pojasnila da je u svom tekstu, koji je objavljen pre mesec i po dana, imala četiri sagovornika, koji su bili učesnici protesta i žrtve desničarskih grupa, od kojih je potražila odgovor na pitanje iz naslova teksta, jer nikakve informacije nije uspela da dobije od ministra policije.\n„Oni koji treba da nam daju informacije – ćute, tj. kriju podatke. MUP je taj koji treba da zna ko su ti ljudi, zašto nisu uhapšeni i procesuirani. Bojim se će to (ćutanje) tako da se nastavi dokle god je ova vlast. Odgovor na pitanje ko su ti ljudi dobićemo kad i odgovor na pitanje ko je rušio u Savamali – jednog lepog dana“, poručila je novinarka.\nStefanović je tužio Danas Višem sudu u Beogradu, glavnog urednika i autorku teksta koji govori o svedočenjima četiri njena sagovornika o fizičkom nasilju tokom protesta. On je u tužbi naveo da mu je urušen kredibilitet i narušeno ogromno poverenje koje uživa kod građana, jer je „način izveštavanja i odabir prenetih informacija (u tekstu) daleko od objektivnog“.\nŽivanović kaže da je „interesantno da se ministar tek mesec i po dana od tog teksta setio da mu je povređen ugled i čast i narušeno poverenje građana i odlučio da nas tuži“, ponovivši da je tom tužbom Stefanović dao veliki značaj Danasu i tekstu.\n„Jer to znači da jedan list i jedan tekst imaju toliku moć da naruše toliko ogromno poverenje koje ministar uživa kod građana. Da mi imamo stvarni uticaj, ne samo Danas, već i ostali nezavisni mediji, mi bismo danas imali epilog Savamale, Jovanjice, Krušika, sumnjive trgovine oružjem, i ne bismo više pričali o njima. Mi, nažalost nemamo takav uticaj“, ocenila je ona.\nTakođe je dodala da ne može da se seti kada je Stefanović poslednji put dao izjavu za Danas, ističući da su predstavnici vlasti dužni da daju izjave novinarima, jer su oni produžena ruka javnosti. Kazala je da vlast pominje nezavisne medije samo kad ih etiketira u njima podobnim medijima.\nDanas Katarina Živanović Nebojša Stefanović Tužbe protiv medija\n← UO RTS-a tražiće tumačenje o Bujoševiću od Skupštine i Ministarstva kulture\nUređenje novinarske ulice u Šapcu →


Deca se danas rađaju sa dodatnim kostima i arterijama: Čovečanstvo prolazi kroz brzu evoluciju!\nDogađaj koji crkva praznuje na ovaj dan desio se 14. oktobra 911. godine\nStaro narodno verovanje: Ova pojava sluti na buduće događaje!\nFeng šui metoda koja uspeva svaki put: Sprečite bespotrebne odlive novca!\nKakav nas novembar očekuje, a kakva će biti zima: Dugoročna prognoza meteorologa za Srbiju\nBiće još lepih i relativno toplih dana\nNakon što se Vojvotkinja od Saseksa uključila putem video poziva iz svog doma iz Kanade, oglasio se stručnjak za govor tela\nŽene sa najviše stila rađaju se u ovom horoskopskom znaku: Savršeni spoj elegancije i jednostavnosti!\nPreferira eleganciju i sofisticiranost u svakom trenutku, ali to ne isključuje da će ponekad izabrati moderne odevne komade\nLjubavne afere, prevare, estetske operacije i svađe: Da li je ona najskandaloznija prva dama? (FOTO)\nKantautorka i bivša manekenka Karla Bruni (52) iznenadila je javnost intervjuom u kojem je progovorila o karantinu sa svojim mužem, bivšim francuskim predsednikom Nikolom Sarkozijem(65).


Vučić (ne) napušta mesto šefa Biroa za koordinaciju rada službi bezbednosti | Istinomer vesti\nKZN posle sednice Biroa / Foto: FoNet, Nenad Ðorđević\nVučić (ne) napušta mesto šefa Biroa za koordinaciju rada službi bezbednosti\nPredsednik Srbije Aleksandar Vučić i dalje je šef Biroa za koordinaciju rada službi bezbednosti, iako je još kada je prvi put izabran za predsednika Vlade Srbije, 2014. godine,tvrdio da će uskoro otići sa te funkcije.\nOvoga puta, u intervjuu za “Nedeljnik” na pitanje koga će postaviti na mesto šefa Biroa, odgovorio je: “Uskoro ćemo doneti tu odluku”. Na dodatno pitanje da li to znači da “ipak postoji u zemlji čovek kao Miki Rakić u koga će imati poverenja”, Vučić je kratko rekao: “Naravno da postoji”.\nA podsetimo, odmah nakon pobede na parlamentarnim izborima 2012, SNS donosi izmene zakona, prema kojima šef Biroa za koordinaciju službi bezbednosti može biti bilo ko koga odabere predsednik Republike. Za novog šefa Tomislav Nikolić je odredio Vučića, koji je u to vreme bio prvi potpredsednik Vlade i ministar odbrane. Nakon izbora 2014. godine Vučić je izabran za predsednika Vlade, ali je i dalje nastavio da obavlja i ovu funkciju, iako je u više navrata tvrdio da će uskoro otići sa nje. “Kao što znate, pre nego što budem smenjen, a uskoro ću biti smenjen sa mesta šefa Biroa, ili kako hoćete, podneću ostavku pa će gospodin Nikolić nekog drugog da postavi“, izjavio je Vučić 20. juna 2014, nakon odluke da budu smenjeni svi šefovi uprava u policiji. Od tada su prošle tri godine, a Vučić je i dalje na toj funkciji.\nDiković naredio vanrednu proveru sposobnosti VojskeRasprava o Zakonu o ministarstvima nastavlja se danas


Gradska kuća: Stanje u gradu pod kontrolom bez obzira na sneg - Novi Sad\nGradska kuća: Stanje u gradu pod kontrolom bez obzira na sneg\n17:01:00 03.01.2016, Komentara: 0\nNovi Sad - Nakon prvih padavina u Novom Sadu stanje u gradu je pod kontrolom, javna preduzeća su delovala i preventivno, a Zimska služba adekvatno funkcioniše, kako na sremskoj srani grada tako i na svim glavnim saobraćajnicama, saopšteno je danas iz Gradske kuće.\nPrvo su tretirane saobraćajnice prvog prioriteta, a potom i drugog, a od jutros je na ulicama više od 20 ekipa koje vozilima sa posipačima posipaju so.\nMostovi su tretirani tokom cele noći tečnim rastvorom, a saobraćajnice su tretirane putnom solju. Tokom noći je bilo angažovano ukupno 32 radnika, 21 vozilo i tri građevinske mašine JKP „Put“. Potrošeno je 347,4 tona soli, 3000 litara magezijum-hlorida i 3000 litara natrijum-hlorida. U jutarnjim časovima ekipe JKP „Put“ su nastavile sa intervencijama na prvom prioritetu po maršutama, a po završetku prvog prioriteta počeće da se čiste saobraćajniće drugog prioriteta.\nJKP „Gradsko zelenilo“ je tokom noći intervenisalo sa sedam radnih jedinica, 11 kamiona , tri građevinske mašine, što ukupno iznosi 90 radnika. Čišćene su površine na autobuskim stajalištima i keju, a tom prilikom je utrošeno osam tona putne soli. JKP „Čistoća“ je tokom noći intervenisala po programu Zimske službe sa 4 traktora, 4 kamiona i tom prilikom potrošila 22 tone putne soli. Takođe, oko 5 časova, ovo preduzeće je sa 117 radnika očistilo površine na pešačkim prelazima i tom prilikom utrošeno je 18 tona putne soli.\nJKP “Parking servis“ je danas posle 16 sati počelo sa čišćenjem parkinga, dok JGSP "Novi Sad" nije imalo zastoja na bus linijama, i za sada nije bilo primedbi na rad Zimske službe.\nS obzirom na to da se padavine očekuju i narednih dana, u Gradskoj kući apeluju na sve sugrađane da redovnim čišćenjem prostora ispred svojih stambenih zgrada i poslovnih objekata doprinesu bezbednosti.


Rusko upumpavanje novca u BiH: Finansiranje sumnjivih aktivnosti, uticaj na izbore, korupcija, propaganda… | Support4Partnership\nRusija zadnjih godina širi svoj maligni utjecaj u nestabilnim državama Zapadnog Balkana, među kojima je i Bosna i Hercegovina (BiH), te pritom podržava aktere koji ciljano podrivaju procese demokratizacije. Cilj je da se spriječi integracija ove regije u EU i NATO.\nDa bi ostvarila taj cilj značajna novčana sredstva iz Rusije se na razne načine „upumpavaju“ u ruske firme u BiH kako bi se poslije iskoristila za finasiranje sumnjivih aktivnosti, propagandu, uticaj na izborne procese, “meku moć“, bogaćenje pojedinaca i još mnogo toga. U kontekstu te “remetilačke moći” posebno je indikativno pitanje kretanja novca.\nRusija nema nikakvih ekonomskih interesa u BiH. Međutim, postoji snažan politički interes i zato su investicije jedno od sredstava za ostvarenje političkih ciljeva, što praktično znači da postoje ciljevi koji su izvan zdrave ekonomske logike koja nalaže da se kapital ulaže na realnim osnovama, u uvjerenju da će on biti oplemenjen. U prilog tome govori i činjenica da većina ruskih firmi u BH, unatoč „finansijskim injekcijama“, posluje sa gubitcima.\n„Optima grupa“ i rafinerije\nTu se prije svega misli na „Rafineriju nafte Brod“, „Rafineriju ulja Modriča“ i „Optima grupu“, o čemu su mediji više puta izvještavali. “Optima grupa” posluje u sklopu „Nestro“ grupacije zajedno sa „Rafinerijom nafte Brod“, „Rafinerijom ulja Modriča“ i benzinskim crpkama „Nestro petrol“. „Optima grupa“ se bavi veleprodajom naftnih derivata proizvedenih u brodskoj rafineriji, kao i ulja i maziva proizvedenih u Modriči, dok maloprodaju realizuju preko „Nestro petrola“.\nMeđutim, ono što je indikativno jeste da je posljednjih par godina došlo do „upumpavanja“ novca u te firme kroz njihovu dokapitalizaciju. Tako su npr.vlasnici „Optima grupe“ Banja Luka – investitori iz Rusije, za nepune tri godine upumpali u to poduzeće 1,77 milijardi maraka kroz njegovu dokapitalizaciju. Iako je riječ o najvećoj stranoj investiciji u entitet Republika Srpska (RS) od njezinog postojanja i prilici koju vlast, ali i investitori, ne bi propustili da iskoriste za promociju, sve se odvijalo pod velom tajne i daleko od očiju javnosti.\nOno što je čudno, ali i veoma zabrinjavajuće, je da nadležne institucije nisu previše upućene u te transfere niti su im poznate namjere zbog kojih Rusi sve to rade. I pored toga što se radi o ogromnoj količini novca uloženog u jedno poduzeće, malo ko u RS ima predstavu što je krajnji cilj investitora, pa ni Republički devizni inspektorat, u čijem je opisu posla „da obavljaju nadzor deviznog i vanjskotrgovinskog poslovanja, sarađuju sa nadležnim tužiteljstvima i drugim nadležnim organima u slučaju sumnje na krivična djela, vode prekršajne postupke i slično“.\nPreko koje banke su se odvijali transferi još se ne zna, ali je u martu i aprilu ove godine zabilježeno povećanje deviznog platnog prometa banaka RS, što je najvećim dijelom posljedica značajnijeg povećanja deviznog platnog prometa ostvarenog kod jedne banke u poslovanju sa jednim klijentom. Pretpostavlja se da se upravo radi o „Optima grupi“. Inače, u prvom kvartalu 2021. godine, prema dostavljenim izvještajima, devizni platni promet (bezgotovinski) ostvaren u bankama sa sjedištem u RS iznosio je ukupno 2,7 milijardi KM.\nPodaci iz sudskih registara, u posjedu portala CAPITAL koji prati ekonomska zbivanja u BiH, pokazuju kako je do decembra 2018. godine uplaćeni osnivački kapital „Optima grupe“ iznosio svega 50.000 maraka. Međutim, tada dolazi do drastičnih promjena u osnivačkom kapitalu, koje prema svemu sudeći traju i danas. Naime, od 21. decembra 2018. godine do 27. aprila ove godine izvršeno je šest dokapitalizacija u novcu nakon kojih se, od prvobitno uplaćenih 50.000 maraka, došlo do sume od nevjerovatnih 1.777.618.089 KM. Samo u ovoj godini, u četiri tranše, uplaćeno je preko 900 miliona maraka.\nLoša situacija uprkos novčanim prilivima\nU plusu je i sestrinska „Rafinerija nafte Brod“ koja je u prošloj godini prijavila dobit od 71,7 miliona KM, iako dvije godine nije preradila niti jednu litru nafte. Koliko je teško upratiti šta se u ovim povezanim preduzećima dešava najbolje govori to da su i sami revizori zbunjeni. Revizorska kuća „Deloitte“ se uzdržala od davanja mišljenja na finansijski izvještaj „Rafinerije“ za 2020. godinu jer nisu mogli da pribave dovoljno dokaza na temelju kojih bi mogli formirati mišljenje.\nPomenuti Portal CAPITAL je analizirao finansijske izvještaje “Optima grupe” i došao do pokazatelja „da je i pored prikazane dokapitalizacije ova kompanija u izuzetno lošoj situaciji, a njezin finansijski status je dobio najnižu ocjenu“. Međutim, uprkos svim tim gubicima, institucije bh. entiteta RS donose odluke kojima dodatno privilegiraju ovu i druge ruske firme. Prema analitičarima, kada se tako „upumpavaju“ pare to može značiti pranje novca i iznošenje para iz Rusije ili bilo koje zemlje, pod nekim izgovorom. U ovom slučaju, može se smatrati da je to legalizacija novca kroz „Rafineriju“, a poslije toga će taj novac nestati i upotrijebit će se u neke druge svrhe.\nU BiH postoji mnoge firme koje su povezana sa firmama, obično iz Rusije, i koja posluju u gubicima ili na ivici rentabilnosti, tako da je očigledno da su prikazani milioni morali doći izvana. Iako su banke morale taj priliv da prijave, one to nisu učinile jer je to vjerovatno išlo pod izgovorom da oni taj novac šalju „Rafineriji“ da bi se proširilo poslovanje, kupila mašina itd. Međutim ostaje otvoreno pitanje šta će biti dalje s tim parama i u koje svrhe će se upotrijebiti.\n„Gubljenje“ novca zarad širenja interesa?!\nOno što iznenađuje je da ruske diplomate u BiH, nikada nisu bili mnogo zabrinute zbog silnih gubitaka pomenutih firmi, za razliku od diplomatske „galame“ koju su podigli zbog imenovanja novog Visokog predstavnika za BiH Kristijana Šmita. To nameće pitanje zašto bi neko svjesno gubio novac, osim ukoliko u tome ne vidi “širi” interes?\nOd ranije je poznato da Rusija ostvaruje svoj maligni uticaj u BiH uglavnom preko entiteta RS i najviše eksponiranog Milorada Dodika, ali i preko Srbije i Hrvatske. Obje zemlje su na neki način Putinovi dužnici. Srbija poslušnost plaća za veto u Savjetu bezbjednosti UN-a, a Hrvatska zbog novca „upumpanog“ u Agrokor. Dodik i Čović, odnosno njihove stranke HDZ i SNSD, su proxy entiteti preko kojih se ostvaruje uticaj obje zemlje.\nRuski utjecaj je rafiniran i u ovim odnosima se svodi na vraćanje usluga, „upumpavanje“ novca, te naglašavanje imidža Rusije kao „velike sile“ i „bratske države“. U suštini se radi o korupciji i ta se pokvarenost prikriva patriotskim tekstovima, pozivanjem na slavnu prošlost, jedinstvene tradicije i svime onim što ne morate ničim dokazivati, nego samo prihvatiti kao istinu.\nSumnjivi finansijski tokovi\nRusi su koruptivnu djelatnost, kao jedan od metoda ostvarivanja ruskog uticaja, razvili do te mjere da oni to rade vrlo vješto – trgovinom uticaja, potkupljivanjem raznih nosilaca političkih funkcija u zemljama regije, širenjem svog uticaja i preko nekih vjerskih instrumenata. To uključuje i bankarsko finansiranje, finansiranje velikih projekata u pojedinim zemljama regije, pa čak i energetsko ucjenjivanje, s obzirom da su najveći izvoznici plina i nafte.\nSumnjivi finansijski tokovi povezani sa Rusijom, a koji kolaju zemljama regiona, često služe i kao logistička osnova za finansiranje mutnih političkih interesa Rusije na Zapadu. Često je vrlo vidljivo da tok novca za te mutne projekte ide preko Banja Luke, ili nekih drugih gradova u RS. Najtransparantnije je bilo mutno finansiranje sadašnje vladajuće stranke Janeza Janše u Sloveniji prije nekoliko godina, a i sada, kada je Janša vlast, imamo vrlo otvorene kanale pranja novca u RS iz Slovenije što je veoma važno za funkcionisanje Janšine administracije.\nPored već poznate uloge Srbije, koja transmitira ruski uticaj u BiH, sve je vidljivija i uloga Hrvatske na koju snažan uticaj ima Rusija. On je već sada jako vidljiv na Balkanu i to ne samo u BiH nego i u Hrvatskoj, koja postaje “posebni” proxy borac za rusku nacionalističku politiku i agendu ugroženosti svega i svih. Hrvatska je ljuta na EU jer su evropske instuticije odbile zahtjeve Hrvatske za „prepravljanje“ BiH (podjela na tri entiteta).\nStoga je Hrvatska, zajedno sa Janšom, Orbanom, i drugim ruskim igračima, snažno opredijeljenja za projekat jačanja „Višegradske grupe“, regionalne integracije nekoliko srednjoevropskih zemalja, kao malignog tkiva na tijelu Evropske unije, kako bi se i na taj način suprostavili EU. U tom kontekstu treba promatrati i nedavne oštre izjave predsjednika Hrvatske Zorana Milanovića prema BiH i podržavanje ruskih i proruskih igrača u BiH.\nNe treba zaboraviti ni to da u BiH predstoje Opšti izbori 2022. godine, te da Rusija ima svoje favorite koje želi održati, zbog čega će iskoristiti sva dostupna finansijska i druga sredstva. Ti favoriti su korumpirani proruski političari koji su Rusiji omogućili sumnjive finsijske tokova za pranje novca kroz ruske firme. Tu je prije svih čelnik SNSD-a i član Predsjedništva BiH, Milorad Dodik, koji će biti nagrađen finasijskom i svakom drugom podrškom na predstojećim izborima, tako da će ruski finansijski tokovi bit sve važniji u političkom smislu, a sve manje u ekonomskom, što se vidi i kroz netransparentnu dokapitalizaciju i „upumpavanje „ novca nepoznatog porijekla u propale ruske firme u RS.\nTako BiH opet postaje idealan poligon za hladni, zamjenski rat Rusije protiv Zapada. Posebno kada nije jasno „govori li Zapad jednim jezikom”, a što se vidjelo u kontekstu neslaganja Moskve s izborom novog šefa OHR Kristijana Šmita.\nKada se uzme u obzir i činjenica da je Rusija preuzela potpunu kontrolu nad uvozom, preradom nafte i njenom distribucijom na tržištu BiH putem privatizacije „Rafinerije Brod“ uz prisutni monopol na uvoz u BiH, to će biti glavni aduti ruske politike i moćno sredstvo uticaja na BiH, barem do trenutka kada BiH bude obezbijedila plin putem alternativne trase.


I njegov ugovor sa Partizanom ističe u junu, hoće li biti produžen? - Sportske.net\nI njegov ugovor sa Partizanom ističe u junu, hoće li biti produžen?\nDvojica važnih igrača sigurno ostaju, to smo danas saznali od trenera Miloševića.\nVuletić sve objasnio - Kako je Partizan umesto zarade od 5 miliona stigao do duga od 2.5 miliona evra?U prošlom kolu bilo je velikih grešaka, ko će u sredu suditi Zvezdi i Partizanu?''Grobari'', to ste želeli da čujete - dve sjajne vesti za Partizan u jednom danu!Nema termina, Partizan odložio kup utakmicuSuperligaši sutra opet na terenu!\nPodsetimo, šef struke Partizana Savo Milošević potvrdio je u razgovoru sa novinarima da će Sejduba Suma i Umar Sadik ostati u Partizanu i naredne sezone, iako prvopomenutom u junu ističe važeći ugovor, a Sadiku pozajmica, takođe u junu.\nI sa jednim, i sa drugim bi uskoro trebalo da budu potpisani novi ugovori, pa bi ofanzivna linija tima mogla duže da ostane zajedno, pogotovo što se očekuje i ostanak Natha i Asana, koji sa crno-belima imaju ugovore na još dve i po godine.\nA šta je sa Zoranom Tošićem?\nOn je pre dve i po godine stigao u Humsku, posle prethodnog plasmana Partizana u Ligu Evrope i tada se obavezao na vernost crno-belima do juna 2020.\nDakle, ukoliko bi crno-beli želeli da zadrže iskusnog vezistu, trebalo bi i sa njim početi razgovore već ove zime, ali za sada takvih nagoveštaja nema.\nTo možda i ne čudi, imajući u vidu da mladi Filip Stevanović polako stasava i sledeća sezona bi mogla da bude sezona njegove potpune afirmacije u seniorskoj konkurenciji.


Back TURIZAM TURISTIČKE ORGANIZACIJE Lonely Planet proglasio Novi Sad za jednu od najboljih svetskih destinacija u 2019. godini\nsreda, 24 oktobar 2018 07:30\nTuristička organizacija Srbije ima veliko zadovoljstvo da objavi da je Novi Sad od strane čuvenog vodiča i magazina „Lonely Planet“ proglašen jednom od najboljih svetskih gradskih destinacija za turizam u 2019. godini.\nNovi Sad, kao Evropska prestonica mladih 2019. i Evropska prestonica kulture 2021., dobija i priznanje Lonely Planet’s Best in Travel 2019 - dugo očekivane i poželjne kolekcije najboljih turističkih destinacija na svetu koje nude nove trendove i iskustva turistima u narednoj godini.\n- Elegantan i opušten, Novi Sad dolazi u centar pažnje turista, uprkos svom statusu drugog po veličini grada - kažu sa ushićenjem i u Lonely Planet-u.\nTom Hall, glavni urednik Lonely Planet-a, rekao je:\n- Novi Sad dolazi na svoje i s pravom prima globalno priznanje. Pošto je grad Evropska prestonica mladih 2019. godine, Donji grad Petrovaradinske tvrđave će biti podmlađen, dok je nekadašnja zapuštena Kineska četvrt pretvorena u oblast alternativne kulture. Dodajte na to novosadsku izuzetnu austrougarsku arhitekturu, kao i niz vrednih galerija, muzeja i pozorišta i lako je videti zašto je ovo postala destinacija koja se mora videti.\n- Izuzetno smo ponosni na Novi Sad i novo međunarodno priznanje koje dobija kao turistička destinacija. Nakon dugogodišnje promocije koju su partnerski vodile Turistička organizacija Srbije i Turistička organizacija Novog Sada, kao i ranije osvojenog priznanja Serbia best in travel 2015, Marija Labović, direktor Turističke organizacije Srbije je dodala:\n- Za sve nas ovo je kako priznanje za pozicioniranje Novog Sada u prethodnom periodu, tako i podstrek za dalje promotivne aktivnosti kako bismo u Srbiju doveli što veći broj turista.\nLonely Planet je vodeća turistička medijska kompanija i svetski brend turističkog vodiča broj jedan, koji pruža inspirativne i pouzdane informacije za sve kategorije putnika još od 1973. godine. Tokom protekle četiri decenije štampano je preko 145 miliona vodiča. Lonely Planet se može naći na lonelyplanet.com, i ima 14 miliona pratilaca na Facebook-u (facebook.com/lonelyplanet), Twitter-u (@lonelyplanet), Instagram-u (instagram.com/lonelyplanet.\nOlga Baletić, TOS


Labudova pesma u omijenom dresu ili košmaran kraj najtužnije NBA priče | Kosova.info\nDom|Najnovije|Labudova pesma u omijenom dresu ili košmaran kraj najtužnije NBA priče\nPovratak Ajzee Tomasa u dres Los Anđeles Lejkersa mogao bi da bude početak jedne od najlepših “labudovih pesmi”, ali bi takođe mogao da predstavlja i neslavan kraj jedne od najtužnijih karijera u istoriji NBA.\nJoš pre nego što se rodio, Tomasov život bio je nepovratno vezan za košarku. Naime, njegov otac Džejms, inače veliki navijač Los Anđelesa Lejkersa, kladio se sa prijateljima da će „jezerdžije“ dobiti finalnu seriju protiv Detroit Pistonsa.\nU slučaju poraza, obavezao se da će prvo dete iz braka sa Tinom Boldrip nazvati po svom najmrskijem igraču, prezimenjaku Ajzei. Na njegovu nesreću, Detroit je „počistio“ Lejkerse, a Tomas sina nazvao po velikom rivalu, uz doduše dodatne „ai“ kako bi ipak imalo biblijsku umesto košarkaške konotacije – Isaiah umesto Isiah.\nMali Ajzea, od milošte zvani „Glavonja“ u društvu i „Zik“ od strane oca, pokazao je talenat za košarku, i u Kurtis srednjoj školi prosečno je beležio 31 poen po utakmici, što je donelo poziv Univerziteta Vašington.\nSamo tri zvezdice i veliki broj mana naterali su brojne skaute da posumnjaju, ali je Tomas imao podršku gde je bilo najpotrebnije – čuveni Nejt Robinson mu je dao „zeleno svetlo“ da ponese broj dva, a Tomas tu cifru na grudima nosio dostojno i Vašington Haskije odveo do titule u Pak-10 konferenciji pobedom nad Arizonom u poslednjoj sekundi.\nOčekivano, usledio je odlazak na draft.\nDa njegova priča nije obična pokazao je i dokumentarni film pre nego što je izabran, „Put ka NBA – priča Ajzee Tomasa“. No, nije uspeo da „dotakne“ srca brojnih skauta, pa je do izbora morao da čeka sam kraj drafta, kada su ga „podigli“ Sakramento Kingsi.\nNe, nisu promašili jer je Tomas u februaru zabeležio prvi dabl-dabl, potom je dodao i naslov najboljeg rukija meseca nakon 12,2 poena prosečno u februaru 2012. godine, odlične partije donele su mu i sedmo mesto u glasanju za najboljeg rukija 2011. godine.\nRekord dotadašnjeg toka karijere postavljen je 2014. godine u januaru kada je protiv Oklahome Siti Tandera brojio do 38 poena, da bi ponovio i par dana kasnije protiv Indijane, a u istoriji NBA lige se upisao nad Vašington Vizardsima (117:111), 18. marta 2014. godine, kada je postao najniži igrač sa zabeleženim tripl-dablom od 24 poena, 11 asistencija, 10 skokova.\nNe, uprkos tome što je bio jedan od najpopularnijih igrača tima iz Kalifornije, početkom sezone 2014/2015. trejdovan je u Finiks Sanse, koje je predstavljalo na takmičenju u veštinama tokom Ol-star vikenda. Kraj sezone doneo je i novu selidbu, ovog puta u Bostonu, gde je procvetao.\nIz nedelje u nedelju Tomas je dovodio rivale do ludila, a Boston je pokazao naznake povratka na puteve stare slave predvođen omalenim organizatorom igre. Kao nagrada stigao je plasman u plej-of, ali je tamo već u prvoj rundi bolja bila ekipa Klivlenda sa 4-0 u seriji. Naredne sezone rival u doigravanju je bio tim Atlante, Tomas je briljirao, ubacio je Hoksima 42 poena, ali je na kraju njegova ekipa poklekla sa 4-2 u seriji.\nNe, ni novi neuspeh nije obeshrabrio tim koji je bio fantastičan tokom sezone, a organizator igre je završio ligaški deo kao drugi najbolji „šesti čovek“ čitave lige. Ono što je bilo najavljeno 2016. ostvareno je 2017. godine – Tomas je vezao čak 43 utakmice sa preko 20 poena, postavio novi rekord franšize, pa su očekivanja pred plej-of bila ogromna.\nA onda je dan pred početak borbe za titulu stigla više nego tužna vest – Ajzeina sestra Čajna poginula je u saobraćajnoj nesreći. Smogao je snage da se vrati na parket i dan kasnije povede Seltikse ka pobedi nad Čikago Bulsima u prvoj utakmici prve runde plej-ofa. Kada je serija okončana pobedom od 4-2, otišao je na sestrinu sahranu.\nGovor Tomasovog tela jasno je pokazao da mu nije do košarke, ali je uprkos tome i protiv Vašingtona bio nestvarno dobar – prvu utakmicu je završio sa 33 poena i devet asistencija, potom je stao na poen do rekorda koji je Džon Havliček postavio u zelenom dresu – ubacio je 53, postao drugi košarkaš ovog tima koji je u doigravanju prebacio 50 poena, a Seltiksi su prišli finalu. Usledio je pad, serija poraza, te je prolaz odlučen u sedmoj utakmici – 29 poena, 12 asistencija i prolaz u finalu Istoka gde su već bili Klivlend Kavalirsi.\nNažalost po Tomasa i Boston, u drugoj utakmici finala konferencije zaradio je povredu kuka zbog čega je završio sezonu. Kada je okončana, Tomas je na zadovoljstvo i Seltiksa i Kavalirsa otišao put Ohaja, gde je trebalo da zameni Kajrija Irvinga, koji je stigao u Masačušets.\nNo, umesto bajkovitog nastavka i učešća u borbi za titulu, usledio je novi udarac – povreda kuka nije bila dobro zalečena, pa je bio prinuđen da ode na dužu pauzu koja je potrajala sve do 2. januara 2018. godine, kada je protiv Portland Trejlblejzersa ubacio 17 poena za 19 minuta.\nVeć u februaru usledila je nova selidba, ovog puta u ekipu za koju je navijao od malih nogu. I započeo je odlično u dresu Lejkersa, ubacio 22 poena sa klupe na debiju, ali je nepun mesec kasnije usledio novi problem – operacija kuka i kraj sezone.\nLeto 2018. donelo je rastanak sa Lejkersima, potpis za Denver Nagetse, za koje je, posle skoro godinu dana pauze, zaigrao u februaru 2019.\nKraj sezone značio je i novu selidbu, destinacija je bio Vašington, a upravo je u dresu Vizardsa doživeo možda i najveći udarac u karijeri. Naime, tim iz prestonice ga je poslao u Los Anđeles Kliperse u februaru 2020, koji su ga potom samo dan kasnije otpustili.\nU aprilu 2021. godine potpisao je desetodnevni ugovor sa Nju Orleans Pelikansima, po čijem isteku se nije zadržao u timu, pa su usledile najave da bi nekadašnja zvezda lige mogla put Evrope.\nIpak, pre prelaska preko okeana Tomas je odlučio da još jednom proba da se izbori za mesto u NBA kroz razvojnu ligu. Pokazao je kvalitet u debiju za razvojnu ekipu Denver Nagetsa, a 42 poena u dresu Grand Rapid Folsa donela su poziv Lejkersa, drugi put u karijeri.\nOvog puta desetodnevni ugovor Tomasu će biti možda i poslednja šansa da se izbori za status prvotimca, pogotovo jer u timu iz „grada anđela“ ne cvetaju ruže. Ukoliko se ispostavi da je Tomas upravo karika koja nedostaje kako bi Lejkersi ponovo počeli da liče na sebe, 32-godišnji bek će imati šansu da karijeru privede kraju pravom „labudovom pesmom“. Ukoliko posle tih deset dana usledi rastanak, Tomasa možemo da očekujemo u Evropi, možda i u Kini. A iako mu karijera neće biti gotova, biće više nego jasno da njegov ispraćaj iz najjače košarkaške lige na svetu neće biti ni najmanje ceremonijalan, iako je to, u najmanju ruku, zaslužio.\nŠapić slagao decu Novog Beograda: Biće paketića, ali tek za Srpsku novu


Groznica - ELEMENTARIJUM\nUprkos neprestanim promenama u životnom okruženju, toplokrvni organizam kao što je čovek uspeva da održi svoju telesnu temperaturu u ograničenom opsegu od nekoliko stepeni Celzijusa\nU početku je smatrana, ne kao danas simptomom bolesti, već samom bolešću, koja je kod običnog sveta izazivala ogroman strah. Verovalo se da je groznica kazna zlih duhova za naše grehe i siguran znak smrti. Ipak, klinički posmatrano, reč je samo o telesnoj temperaturi za jedan ili više stepeni Celzijusa višoj od proseka na mestu merenja temperature.\nNa primer, opseg telesne temperature ispod pazuha koja se ne smatra groznicom iznosi 34,7-37,4 stepeni Celzijusa, što je u proseku 36,5 stepeni. Već stepen iznad ove srednje vrednosti je 37,5 stepeni, koja se smatra groznicom. Osim ove, u medicinskoj praksi u ovu kategoriju spadaju i sledeće temperature: ≥38 stepeni (ako se temperatura meri rektalno), ≥37,6 stepeni (oralna temperatura) i ≥37,6 (temperatura bubne opne).\nMeđutim, još u Antičkoj Grčkoj neki lekari uvideli su njene korisne efekte, što je preovlađujući stav i savremene medicine, a kao glavni razlozi najčešće se ističu dva argumenta. Prvi glasi da groznica ima dugu evolutivnu istoriju i da se javlja širom životinjskog carstva, čak i među gušterima, kornjačama, žabama, ribama, cvrčcima, škorpijama i insektima.\nDrugi argument u prvi plan ističe činjenicu da je visoka temperatura ogroman energetski izdatak za organizam i da verovatno ne bi opstala tokom evolucije da nema nekakvo korisno dejstvo. Naime, kod ptica i sisara održavanje telesne temperature za dva ili tri stepena iznad proseka dovodi do 20 odsto veće potrošnje energije i, imajući to u vidu, malo je verovatno da bi groznica evoluirala ukoliko ne bi imala neku korisnu ulogu. I drugo, ako je već evoluirala, malo je verovatno da bi opstala kod tolikog broja životinjskih vrsta.\nPrimera radi, još početkom 20. veka, Karl Landsteiner otkrio je da groznica uništava bakteriju Treponema pallidum koja izaziva sifilis, a sedamdeset godina kasnije Metju Klager dokazao da čak i hladnokrvne životinje, kao što su gušteri, tragaju za toplijim mestom kada su zaražene.\nDanas je široko prihvaćeno stanovište da je groznica evolutivni mehanizam kojim se organizam bori sa bakterijskim i virusnim infekcijama i da predstavlja rezultat aktivne i kontrolisane termoregulacije, te da je zbog toga treba razlikovati od slučajeva nekontrolisanog porasta temperature, kao u slučaju hipertermije.\nSvetlost i bez sijalice


Erdogan proglasio pobedu u prvom krugu izbora za predsednika - Studio B\nErdogan proglasio pobedu u prvom krugu izbora za predsednika Tanjug\nSvetSvet Pocetna 24. 06. 2018. 14:29:30\nTurski predsednik Redžep Tajip Erdogan proglasio je pobedu u prvom krugu na danas održanim predsedničkim izborima, na kojima je, prema još nezvaničnim rezultatima, osvojio novi mandat, ali ovoga puta sa izvršnim ovlašćenjima. Predsednik Srbije Aleksandar Vučić večeras je u telefonskom razgovoru čestitao izbornu pobedu predsedniku Turske Redžepu Tajipu Erdoganu i poželeo mu uspeh u obavljanju odgovorne dužnosti.\n„Srbija daje veliki značaj istinskom prijateljstvu sa Turskom i posvećena je negovanju dobrih i čvrstih međusobnih odnosa. Nastavićemo da budemo pouzdan partner Turskoj i njenom liderstvu, koje je spremno da štiti i brani vrednosti i principe u više nego izazovnim vremenima“, rekao je predsednik Srbije.\n„Ostvarili ste novu pobedu na putu napretka i blagostanja Turske i velike turske nacije i uveren sam da će odlučnost ostati zaštitni znak Vašeg liderstva u suočavanju sa budućim zadacima i izazovima“, istakao je predsednik Vučić u telefonskom razgovoru sa predsednikom Turske Redžepom Taipom Erdoganom.\nPrema prvim rezultatima predsedničkih izbora održanih danas u Turskoj, u vođstvu je aktuelni predsednik Redžep Tajip Erdogan sa 59,9 odsto glasova.\nNakon 19,35 odsto prebrojanih glasačkih listića, njegov glavni protivkandidat, iz redova opozicije, Muharem Indže osvojio je 25,8 glasova.\nPreliminarni rezultati parlamentarnih izbora, na osnovu 7,41 odsto prebrojanih glasačkih listića, pokazuju da je Erdoganova Stranka pravde i razvoja osvojila je 55,2 odsto glasova.


Predsednik Brazila Žair Bolsonaro otvoren je za primanje strane pomoći povodom velikih požara u Amazoniji, ali samo ako njegova zemlja bude kontrolisala taj novac, rekao je njegov portparol.\nOva objava sugeriše da je Bolsonaro odustao od ranijeg zahteva da francuski predsednik Emanuel Makron povuče "uvrede" na njegov račun pre nego što prihvati ponudu od G7.\n- Vlada Brazila je preko predsednika Bolsonara otvorena da primi finansijsku podršku od organizacija ili država. Suštinska tačka je da ovaj novac, po ulasku u Brazil, bude pod kontrolom brazilskog naroda - rekao je novinarima portparol Otavio Rego Baros, preneo je AFP.\nBolsonaro se ranije verbalno suokobio sa Makronom povodom najvećih požara u Amazoniji u poslednjih nekoliko godina. Ova kriza privukla je pažnju svetske javnosti i može da ugrozi veliki trgovinski sporazum između EU i južnoameričkih država.\nŠef osoblja brazilskog predsednika juče je odbio ponudu G7 od 20 miliona dolara za borbu protiv požara u Brazilu i Boliviji, rekavši da Makron treba da vodi računa "o svojoj kući i svojim kolonijama".\nFrancuski lider prošle nedelje je optužio Bolsonara da ga je lagao u vezi sa obavezama koje preuzima u borbi protiv klimatskih promena i zapretio blokiranjem trgovinskog sporazuma čija je priprema trajala nekoliko decenija.


Ovih 11 reprezentacija je dosad izborilo Svjetsko prvenstvo – ASinfo Portal\nOvih 11 reprezentacija je dosad izborilo Svjetsko prvenstvo\nEngleska i Švajcarska još su dvije reprezentacije koje su osigurale plasman na Svjetsko prvenstvo 2022. godine, pa je za sada popunjeno 11 od 32 mjesta.\nPlasman na Svjetsko prvenstvo do sada je osiguralo devet evropskih reprezentacije (Njemačka, Danska, Francuska, Hrvatska, Belgija, Španija, Srbija, Engleska, Švajcarska), od južnoameričkih jedino Brazil i naravno, domaćin Katar.\nEvropu će predstavljati ukupno 13 reprezentacija. Biće to 10 pobjednika grupa te tri reprezentacije koje će vizu za Katar loviti u dodatnim kvalifikacijama. Afriku će na SP-u predstavljati pet reprezentacija, iz Azije će doći četiri ili pet (plus domaćin), a iz Sjeverne i Srednje Amerike i Kariba tri ili četiri. Iz Južne Amerike će biti četiri ili pet ekipa, a iz Okeanije jedna ili nijedna, prenosi Index.hr.\nU interkontinentalnim kvalifikacijama sudjelovaće četiri ekipe koje će se boriti za dva mjesta. U njima će učestvovati po jedna reprezentacija iz Azije, CONCACAF-a, Okeanije i Južne Amerike. Igraće se dva para s po dvije utakmice, kod kuće i u gostima.\nIvanović smijenjen, Spahija novi trener Baskonije\nBogdanovićeva partija sezone i jubilarna NBA trojka, sjajan i Pokuševski


KK Crvena Zvezda - SEZONSKA ULAZNICA - HALA PIONIR - KOMBANK ARENA, Tiket Klub\nKK Crvena Zvezda – SEZONSKA ULAZNICA\nKupovinom sezonske ulaznice za utakmice KK Crvene zvezde Telekom u sezoni 2014/2015 podržavate svoj klub i pomažete mu da nastavi uspon u sam vrh evropske košarke! Međutim, kupovinom ove godišnje karte nećete dobiti samo mogućnost da svoje omiljene košarkaše gledate na svakom meču u sezoni 2014/2015. Podržavanjem KK Crvena zvezda Telekom na ovaj način stičete pravo na razne pogodnosti.\nKupovinom sezonske ulaznice za sezonu 2014/2015 dobićete pravo da prisustvujete svim mečevima koje KK Crvena zvezda Telekom igra na svom terenu kao domaćin u ovoj takmičarskoj godini. Bićete u prilici da prisustvujete pravim košarkaškim spektaklima u Evroligi (i Evrokupu ukoliko crveno-beli ne izbore plasman u Top 16 fazu Evrolige), ABA ligi i Košarkaškoj ligi Srbije!\nImajući u vidu da su košarkaši Crvene zvezde Telekom u sezoni 2013/2014 odigrali čak 34 utakmice kao domaćini, jasno je da posedovanje sezonske ulaznice predstavlja veliku prednost.\nOd ove sezone, Crvena zvezda Telekom svojim navijačima daje mogućnost personalizacije sezonske ulaznice. Personalizacija kartice je besplatna, a ona time postaje svojevrsna uspomena, suvenir i dokaz Vaše vernosti crveno-belim bojama.\nJA VOLIM CRVENU ZVEZDU\nKupovinom sezonske ulaznice za sezonu 2014/2015 na pravi način dokazujete da i Vi volite Crvenu zvezdu! #JaVolimCrvenuzvezdu je zamišljen tako da Vam olaška pristup informacijama o voljenom klubu, ali i pristup komentarima drugih zaljubljenika u crveno-bele boje, te da proširi zvezdaštvo i na društvenim mrežama.\nOplemenite svoje komentare na društvenim mrežama sa #JaVolimCrvenuzvezdu!\nJedna od novina vezanih za sezonsku ulaznicu za predstojeću sezonu je i specijalan QR kod koji će Vas odvesti na stranicu sa detaljima o:\nSvim pogodnostima koje ste dobili kao vlasnik godišnje karte Vašeg kluba\nSvim specijalnim akcijama koje ćemo za Vas osmisliti u toku sezone\nSvim korisnim informacijama vezanim za odlaske na utakmice\nVašem stanju na tabeli Crvena zvezda Tiket lige i nagradama koje možete da osvojite\nVašem mestu u dvoranama, odnosno načinu na koje su povezane Kombank arena i hala Pionir


24sata.info - Odluka 8.novembra: Prvi mogući datum za putovanje bez viza za građane BiH 1. decembar!?\nOdluka 8.novembra: Prvi mogući datum za putovanje bez viza za građane BiH 1. decembar!?\nAutor A. K. 20. 10. 2010. • 20:10\nBiH i EU / 24sata.info\nTako su se ambasadori zemalja članica pri EU (Coreper) na sastanku u srijedu dogovorili da se odluka o bezviznom režimu nađe na dnevnom redu Vijeća ministara unutarnjih poslova EU, koje se 8. i 9. novembra održava u Bruxellesu. Ovakav dogovor zemalja članica EU pozdravila je Alexandra Stiglmayer, direktorica programa "Bijela shengen lista" u Evropskoj inicijativi za stabilnost.-\nOvo je odlična vijest! Sve vrijeme smo govorili da su BiH i Albanija ispunile sve uslove za viznu liberalizaciju i da ih treba nagraditi. Sada se nadamo da će se 8. novembra donijeti i konačna odluka o bezviznom režimu. Bitno je da vijeće, što je brže moguće, odredi i tačan datum stupanja na snagu bezviznog režima, kako bi građani mogli da počnu da prave svoje planove, kazala je Stiglmayer.Neposredno u Vijeću ministara 8. novembra u Bruxellesu, 3. novembra će se na sastanku Corepera finalizovati prijedlog o bezviznom režimu za BiH i Albaniju.\nFormalno-pravno gledano ta odluka bi mogla da stupi na snagu 20 dana od njenog službenog objavljivanja, tako da bi prvi mogući datum za putovanje bez viza za građane BiH mogao biti već i 1. decembar.\nIpak, očekuje se da će bezvizni režim stupiti na snagu kasnije tokom decembra. Do sada se spominjao 19. decembar, datum kada su prošle godine Srbija, Makedonija i Crna Gora i praktično ušle u "bijeli shengen". Većina evropskih zvaničnika slaže se u ocjeni da bi građani BiH i Albanije svakako prije katoličkog Božića trebalo da mogu da slobodno putuju Evropom.


Regionalna konferencija: Unapređenje prava na grad za sve poboljšanjem javnog prostora i urbane bezbednosti na Balkanu - Vesti i dogadjaji -\nKonferencija je okupila više od 80 ljudi iz 8 zemalja, iz različitih sektora i nivoa upravljanja; uključujući ključne predstavnike centralne vlade, opština, policije, univerziteta i organizacija civilnog društva. Prezentatori iz Prištine, Skoplja, Beograda, Pariza, Bolonje i Delhija su prikazali inovativne vodeće projekte i najbolje prakse u kojima su usvojeni holistički pristupi razvoju i upravljanju javnim prostorom. Uloga profila javnog prostora i priručnika za projektovanje urbanih prostora u izradi sveobuhvatnih politika na nivou grada zasnovane na informacijama koje na efikasan način rešavaju urbanu bezbednost, razmatrana je kroz niz regionalnih i međunarodnih studija slučaja. Predstavnik opštine Priština predstavio je profil javnog prostora Prištine koji je završen u okviru Projekta pravo na grad. Prezenteri su takođe detaljno opisali iskustva stečena primenom Priručnika za urbani dizajn Beograda i Priručnika za benčmarking u javnom prostoru i rodu na teritoriji Pariza.\nDrugo ključno pitanje je bilo kako unaprediti prijavljivanje i odgovoriti na uznemiravanje i nasilje na javnim mestima. Girls Coding Kosova, REACTOR i Safetipin predstavili su tri različite platforme mobilnog prijavljivanja seksualnog uznemiravanja koje su razvijene za Prištinu, Skoplje i Delhi. Prezenteri su prikazali kako ove aplikacije funkcionišu u cilju povećanja urbane bezbednosti na javnim mestima i pružili su zanimljive tačke poređenja između različitih modela. Policija Kosova je obezbedila dalji uvid u to kako će prenos platforme WalkFreely u policiju u Prištini konkretno poboljšati sposobnost policije da odgovori na slučajeve uznemiravanja i nasilja na javnim mestima.\nU okviru drugog dana konferencije razmenjena je platforma više zainteresovanih strana i cilju utvrđivanja zajedničkih prioriteta i preporuka za poboljšanje učinka gradova ka postizanju dostupnog javnog prostora i rodne ravnopravnosti kao što je utvrđeno u okviru ciljeva održivog razvoja. Učesnici su formirali grupe koje su se posebno fokusirale na planiranje i upravljanje javnim prostorom, uznemiravanje na javnim mestima i na međuinstitucionalne koalicije. Učesnici su istakli prioritet potrebe povećanja učešća žena u proces planiranja urbanih javnih prostora, od nivoa zajednice do nivoa donošenja odluka.\nRegionalna konferencija je deo aktuelnog zajedničkog projekta UN-Habitat Kosovo i UN Women Kosova i Makedonije. Projekat pravo na grad teži poboljšanju prava na grad za sve smanjenjem rodnih nejednakosti u pristupu javnom prostoru. Zasniva se na partnerstvima sa lokalnim vlastima, mehanizmima rodne ravnopravnosti, univerzitetima, telima za sprovođenje zakona i ključnim inicijativama civilnog društva za prava žena.\nNakon konferencije, revizija bezbednosti žena u Prištini i izrada profila javnog prostora u Skoplju će započeti u januaru 2018. godine kao deo Projekta pravo na grad. Osim toga, na osnovu diskusija na konferenciji, težiće se proširenju projekta na regionalni program koji uključuje Kosovo, Makedoniju, Srbiju, Crna Goru, Bosnu i Hercegovinu i Albaniju.\nUN Habitat Kosovo je zahvalan na podršci projektu Blok po blok, UN Women Kosovo i UN Women Makedonija koju su pružili konferenciji i Projektu pravo na grad.\nU cilju dobijanja novih informacija, molimo vas pratite Block by Block Priština na fejsbuku:


Galaxy VM rešenje za neprekidno napajanje – rok isporuke od sedam dana | mehatronika.gomodesign.rs\nGalaxy VM rešenje za neprekidno napajanje – rok isporuke od sedam dana\nSchneider Electric, globalni specijalista za upravljanje energijom i automatizacijom, objavio je da je vreme isporuke za njegovo trofazno Galaxy™ VM neprekidno napajanje (UPS) smanjeno na sedam dana. Ova pogodnost omogućiće korisnicima da smanje vreme izvođenja svojih kritičnih investicija u napajanju energijom, dok će im paralelno koristiti najnovija tehnologija koju Galaxy VM može da ponudi. Ovo rešenje primenljivo je na svim tržištima gde Schneider Electric posluje.\n“Sa skraćenim rokom isporuke, naši klijenti i partneri sada, uz Galaxy VM UPS, mogu jednostavno da obezbede pouzdanu zaštitu napajanja istovremeno koristeći inovativna tehnološka rešenja za smanjivanje potrošnje energije.“ – izjavio je Gael Souchet, globalni menadžer za proizvode, Schneider Electric.\nDizajniran za data centre, infrastrukturne objekte i za laku industrijsku primenu, Galaxy VM nudi optimizovanu arhitekturu snaga do 1 MVA, koja je jednostavna za primenu i integrisanje u postojeće elektro, fizičko i okruženje za praćenje i nadzor. Galaxy VM smanjuje troškove za energiju kroz svoj jedinstveni ECOnversion™ režim koji omogućava korisnicima da obezbeđuju poslovne rezultate smanjivanjem potrošnje energije i ostalih troškova, osiguravajući pritom maksimalnu raspoloživost i dostupnost bez izlaganja kritičnih opterećenja riziku. Ovi visoko kompaktni UPS-evi povezuju se sa zahtevima pametnih mreža i nude tradicionalnu i modularnu fleksibilnost za skladištenje energije koja omogućava osmišljavanje rešenja prema potrebama.


Na zboru u Jagodini žene tražile pravo glasa - Društvo - Dnevni list Danas\nPočetna » Društvo » Na zboru u Jagodini žene tražile pravo glasa\nPrelistavamo predratne listove Vreme i Pravda - 31. oktobar 1939. godine\nNa zboru u Jagodini žene tražile pravo glasa\nNa današnji dan pre osamdeset godina jugoslovenski listovi “Pravda” i “Vreme” pišu o Jugoslovenkama koje traže pravo glasa.\n0Piše: Jovana Pavlović 31. oktobra 2019. 07.22 Izmenjeno: 07.23\nU Jagodini je održan zbor na kome su žene tražile pravo glasa, piše “Pravda”. Na zboru je formiran zvaničan odbor, koji čine predstavnice “Kola srpskih sestara”, “Srpskih majki”, “Milosrđa” i “Ženskog pokreta”.\nŽene su istakle svoje zahteve, koje su obrazložile ravnopravnošću dužnosti koje žene imaju u životu i u radu, a nemaju ih u političkom životu. Izlažući svoje argumente, navele su da demokratija znači pravo učešća celog naroda, pa i žena u sudbini zemlje.\nOd vesti iz sveta, izdvojila se proslava čehoslovačkog narodnog praznika koja je prerasla u masovne demonstracije u Pragu. Uhapšeno je petnaest osoba, ali nije saopšten broj povređenih.\nDemonstranti su se sukobljavali sa nemačkim trupama po čitavom gradu, pri čemu je ispaljena i nekolicina metaka. Trupe su opkolile centar grada i zatvorile prilaz. Saopšteno je da će te mere ostati na snazi do daljnjeg.\nList Vreme izveštava o predviđanjima nemačke ofanzive na Englesku. Londonski izvori smatraju da, pored obustavljanja akcija na Zapadnom frontu, u engleskoj prestonici sledi velika neprijateljska vojna akcija Nemačke.\nOno što je proizvelo ovaj vid panike britanskog naroda jeste pojava dva nemačka aviona nad severoistočnom obalom Engleske. Avioni su prouzrokovali više lažnih uzbuna širom zemlje.\nList piše i da Japan nema nameru da odmah stupi u pregovore, iako je štampa obaveštavala o gotovo utvrđenim pregovorima japanskog ministra inostranih poslova i američkog ambasadora. Pored toga, vlast Japana demantuje informacije da su dozvolili trećim silama slobodnu plovidbu po teritoriji Japana.\nAnkara je proslavila proglašenje republike poslanicom, koju je novi predsednik, Ismet Ineni, uputio svom narodu preko radija. Nakon toga je usledio defile, u kome su, osim skauta, učestvovale i trupe turske vojske. Parade su održane i u drugim gradovima, koji su tokom noći bili osvetljeni, prenosi Vreme.\nOd domaćih vesti na stranama ovog lista našla se informacija da je održana sednica komiteta za pitanje prenošenja nadležnosti Kraljevine Jugoslavije na Banovinu Hrvatsku. Ministarstva čije su se nadležnosti našle pred odlukom komiteta su Ministarstva poljoprivrede, građevina i šuma i rudnika.\nDrugi svetski rat, Jagodina, List Pravda, List Vreme, Vesti iz prošlosti